Dragana Tomašević započela sezonu sa srebrnom medaljom | Atletski Savez Srbije\nStručni štab i koordinatori\nSastav stručnog štaba ASS\nSprint, prepone i štafetno trčanje\nDragana Tomašević započela sezonu sa srebrnom medaljom\nObjavljeno March 12 2017\nNakon uspešno organizovanog Evropskog atletskog prvenstva u dvorani, polako se privodi kraj takmičenjima u zatvorenom, a pripreme za letnju sezonu počinju. Srpski reprezentativci koji se bave bacačkim disciplinama (bacanje diska, bacanje koplja) nažalost ne učestvuju na dvoranskim takmičenjima, a ovog vikenda održano je prvo takmičenje na otvorenom – Evropski kup u bacačkim disciplinama.\nEvropski kup u bacačkim disicplinama predstavlja atletsko takmičenje evropskih država u četiri bacačke discipline, koje se održava svake godine, krajem zime, u organizaciji Evropske atletske asocijacije (EAA). Takmičenje je osmišljeno kako bi se omogućilo atletičarima u bacačkim disciplinama da se nadmeću van zvanične atletske sezone. Ovogodišnji Evropski kup u bacačkim disicplinama održan je u Gran Canariji (Španija) u skladu sa pravilima Evropske atletske asocijacije (EAA) i IAAF.\nJedina naša predstavnica bila je Dragana Tomašević koja je u bacanju diska zauzela drugo mesto sa rezultatom 59.60 metara. Prvo mesto zauzela je Melina Robert-Michon iz Francuske sa rezultatom 62.35m, a treće mesto je zauzela grkinja Hrisoula Anagnostopoulou sa daljinom od 59.47m.\nPodsetimo da je Draganin najbolji rezultat 63.63 metara ujedno i njen državni rekord u bacanju diska. Ovom medaljom ona je najavila još jednu uspešnu sezonu na otvorenom.\nPropozicije takmičenja 2017-2020\nIvana Španović u Atini počinje letnju sezonu\nPrvenstvo Srbije za starije pionire/ke\nAtletičari na sceni: Početak sezone najboljim atletičarima Srbije\nULTRAMARATONCI NA PRVENSTVU EVROPE U TEMIŠVARU\nCopyright © Atletski savez Srbije 2018. Sva prava zadržana. Zabranjena je reprodukcija u celini i u delovima bez dozvole.


Dačić se sastao sa Sluckim: Odnosi sa Rusijom dodatno ojačani tokom pandemije - Telegraf.rs\n17/02/21 | 14:39\nDačić se sastao sa Sluckim: Odnosi sa Rusijom dodatno ojačani tokom pandemije\nDačić je zahvalio na pomoći koju je Rusija pružila Srbiji tokom pandemije i istakao lični doprinos Leonida Sluckog\nFoto: Kabineta predsednika NS\nPredsednik Narodne skupštine Ivica Dačić istakao je danas na sastanku sa predsednikom Odbora za međunarodne poslove Državne dume Federalne skupštine Ruske Federacije Leonidom Sluckim da su odnosi dve zemlje dodatno ojačani u vreme pandemije.\nDačić je zahvalio na pomoći koju je Rusija pružila Srbiji tokom pandemije i istakao lični doprinos Leonida Sluckog koji je posredstvom Ruskog fonda mira, na čijem se čelu nalazi, na samom početku epidemije uputio donaciju Srbiji u vidu medicinske i zaštitne opreme.\nPredsednik srpskog parlamenta konstatovao je i da su odnosi Srbije i Rusije bliski i prijateljski, saopšteno je iz Narodne skupštine.\nSagovornici su izrazili uverenje da će postojeći strateški odnosi nastaviti da se unapređuju na svim poljima, ističući spremnost da dodatno ojačaju segment parlamentarne saradnje između dve zemlje.\nSlucki je zahvalio na ličnom doprinosu koji je Dačić dao unapređenju bilateralnih odnosa i jačanju prijateljskih veza između Rusije i Srbije i izrazio uverenje da će to nastaviti da čini i na novoj funkciji, kroz jačanje saradnje između dva parlamenta.\nTakođe, preneo je poziv predsednika Državne dume Vjačeslava Volodina upućen predsedniku Narodne skupštine da uskoro poseti Moskvu.\nRazgovarano je o održavanju sledeće sednice Komisije za saradnju Narodne skupštine Srbije i Državne dume Ruske Federacije, koja bi trebalo da bude održana u Beogradu.\nDačić je još jednom zahvalio Rusiji na podršci koju pruža Srbiji na međunarodnom planu, posebno u vezi sa pitanjem Kosova i Metohije, a Slucki je podvukao da Srbija uvek može računati na podršku Rusije.\nPored bilateralne parlamentarne saradnje, razgovarano je i o saradnji parlamentarnih delegacija u okviru međunarodnih organizacija.\n"Moramo da razgovaramo o suštini": Lajčak izrazio spremnost za nastavak dijaloga\nStatusna sednica Haradinaju i Gucatiju 24. februara\nPrijateljski odnosi dve zemlje dokazuju se u različitim izazovima: Vučić sa zvaničnikom ruske Dume\npredsednik narodne skupštine srbije\n"Biće pojačanih pritisaka zbog KiM, ali Srbija neće pristajati na ucene"\n17. februar 2021 | 16:18\nDobro se sećam ono na početku pandemije kada se vučko zahvalio amerima, EU i kinezima a namerno izostavio da pomene rusku pomoć i ako su Rusi najviše aviona pomoći poslali.


ŠF ‚‚FK Svrljig‚‚ u ekspanziji - Svrljiske novine\nŠF ‚‚FK Svrljig‚‚ u ekspanziji\nEkspanzija mladih sportista u školi fudbala ’’FK Svrljig’’ . Trenutno na treninge dolazi oko pedesetak dece, od kojih je 11 devojčica.\nNa fudbalskom terenu jutros oko 9 sati zatekli smo tridesetak mališana koji u prvoj grupi vredno treniraju i spremaju se za nastupanje u takmičenjim u ligama Srbije. Za sada, po rečima nadležnih iz ŠF, na treninge dolazi nešto više od 50 dečaka i devojčica, ali da se taj broj iz dana u dan povećava. Zanimljivo je da u ovoj školi ima i zainteresovanih devojčica koje rame uz rame sa ostalim polaznicima treniraju i pritom beleže dobre pomake u radu sa loptom.\nČlanarina se ne plaća, a treninge vodi, Nikola Petrović, profesor sportа i fizičkog vаspitаnjа, koji ima zvaničnu diplomu za rad sa decom.\n– Upis u školu fudbala je besplatan i još uvek je u toku. Zadovoljni smo dosadašnjim odazivom polaznika i nadam se da će ih u budućem periodu biti još više, rekao je trener Petrović.\nIz kluba najavljuju da će od sledeće sezone ŠF ‚‚FK Svrljig‚‚ naći u ligaškom takmičenju, i uz to dodaju da će pored seniora FK Svrljig imati kategorije petlići, pioniri i kadeti. Sekretar FK Svrljiga, Boban Petrović, kaže da nije isključena mogućnost formiranja ženskog fudbalskog tima, ukoliko se za to steknu adekvatni uslovi.\nPodsećamo: utakmica osmog kola ‚‚Niške zone‚‚ između fudbalskog kluba Svrljig i ekipe Pukovac iz Pukovca odigraće se 06.10.2012.godine sa početkom u 15:30 časova na SC ‚‚Pastirište‚‚ . Ovom prilikom pozivaju se svi ljubitelji fudbala da dođu i bodre domaće fudbalere.\nFk Svrljig, Fudbal, Škola fudbala\nPrevPrethodnaStudije višeg strukovnog obrazovanja u Svrljigu\nSledećaDeca proslavila svoju nedeljuNext\nFudbaleri FK ,,Svrljig“ izvojevali su novu – veoma bitnu pobedu na gostujućem terenu u Baličevcu protiv istoimene ekipe. Svrljižani su pobedili ,,Baličevac“ rezultatom 4:3 (4:2),\n06/10/2012 at 00:56\na da li se zna na koji nacin je ovaj trener dospeo na to mesto…da li je bio raspisan konkurs za trenera koji ce voditi tu decu..nije on jedini prof. sporta i fiz.vaspitanja…ima tu jos nekoliko iz svrljiga…\nZna se, učlanio se u stranku pa mu je jedna opštinska šmizla obezbedila platu za šest meseca iz tajnih zaliha Budžeta nedostupnih, u novom žargonu netransparentnih, na kojima bi učestvovali i ostali diplomiranii profesori fizičke kulture.\nVerovatno, i i to ide preko crnih fondova uz saglasnost FK Svrljig.\n09/10/2012 at 16:43\nDa li se zna koliko uzima SF ACA MENTA novaca od opstine Svrljig? Ili da odemo da zatrazimo i pozovemo medije da to objave?TO niko ne pita niiti bilo kog nije briga koliko se uzima za NELEGITIMNE pod znacima navoda skole fudbala.\n10/10/2012 at 01:53\nIskreno decko/covek koji vodi skolu nije kadar sto bi rekli,ja njega nikad nisam video da igra fudbal ali to ne mora da bude presudno za bavljenje poslom kojim se on bavi.Mozemo li da znamo po kom osnovu je on trener skole fudbala koja je pod ogrankom fudbalskog kluba a samim tim u sklopu opstine. Da li je bio raspisan javni konkurs i gde je bio objavljen.


Još 5 osoba preminulo od posledica koronavirusa, nova 324 slučaja - RTV Santos\nJoš 5 osoba preminulo od posledica koronavirusa, nova 324 slučaja\nKovid 19 odneo je još 5 života, a od početka epidemije preminule su 122 osobe. U poslednja 24 časa, virus je potvrđen kod još 324 osobe, čime se broj zaraženih popeo na 6.318. Na snazi je najduža zabrana kretanja od početka vanrednog stanja, koja je počela u petak i trajaće do utorka ujutru.\nEpidemiolog Darija Kisić Tepavčević je rekla za RTS da je ovog vikenda uveden do sada najduži policijski čas, ali da je sa stručnog aspekta ključan i sledeći vikend. Dodala je da ne zna tačno koliko će tada trajati policijski čas.\nIstakla je da „ne možemo da presečemo i sviramo kraj“, ali da ćemo se navići na virus i da se nada da ćemo moći da ga ignorišemo ako bude opstao među nama.\nU ustanovama socijalne zaštite i domovima za smeštaj odraslih i starih, prisustvo koronavirusa potvrđeno je kod 369 korisnika i 83 zaposlena, saopštilo je Ministarstvo za rad, zapošljavanje, boračka i socijalna pitanja.\nPrethodnoUhapšen zbog ubistva\nSledećePatrijarh srpski Irinej: Doživljavamo veliko iskušenje, treba da izvučemo pouku


Zahtev za dozvoljeno prekoračenje po platnom računu podnesi putem internet aplikacije ili u Telenor prodavnici.\nMaksimalni iznos dozvoljenog prekoračenja može biti odobren u visini zarade/penzije koja je preneta na račun u Telenor banci. Dodatno, iznos dozvoljenog prekoračenja će biti umanjen za iznos prekoračenja odobrenog u drugoj banci.\nU slučaju nedozvoljenog prekoračenja računa (iznos sredstava koje koristiš mimo ugovornog dozvoljenog prekoračenja), banka će obračunavati zateznu kamatu definisanu ugovorom, u iznosu od 41,63% na godišnjem nivou.\nObnavljanje dozvoljenog prekoračenja računa\nUkoliko i dalje ispunjavaš uslove za korišćenje ovog proizvoda, Banka će ti, putem aplikacije, dostaviti novu ponudu za dozvoljeno prekoračenje, bez obaveze da prilažeš dodatnu dokumentaciju. Nova ponuda za dozvoljeno prekoračenje stići će ti najranije 60 dana pre isteka roka važećeg. U ovom slučaju, nije neophodno da izmiriš obaveze po osnovu dozvoljenog prekoračenja u korišćenju.\nUkoliko ti istekne dozvoljeno prekoračenje, ponovno korišćenje ovog proizvoda biće ti omogućeno kada budu izmirene sve dospele obaveze.\nZa penzionere: Penzioni čekovi za poslednja tri meseca ili Uverenje o visini penzije izdato od strane PIO fonda Republike Srbije\nZa poreske obveznike (u smislu zakona kojim se uređuje porez na dohodak građana): PPDG5 obrazac\nZaposleni na određeno vreme i to na period trajanja „Ugovora o radu na određeno“ minimalno narednih 6 meseci\nRedovan prijem zarade/penzije ili dela zarade/penzije preko Telenor banke*\n*Pod prijemom zarade se podrazumeva da korisnik ostvaruje redovne prihode po osnovu Ugovora o radu. Nije prihvatljivo zaposlenje na privremenim i povremenim poslovima, kao i druge vrste zaposlenja i ugovora koji ne predstavljaju redovan prihod .\nIznos dozvoljenog prekoračenja 5,000 – 500,000 RSD\nEfektivna kamatna stopa, godišnja EKS=37.95% EKS=29.35%


Kežman: Vojvodina je veliko ohrabrenje za srpski fudbal! : Nadlanu.com\nKežman: Vojvodina je veliko ohrabrenje za srpski fudbal!\nObjavljeno 31. avg 2013. / 07:53:43\n"Vojvodina je jedno veliko ohrabrenje i osveženje za srpski fudbal, put kako bi ostali trebalo da rade. Prelazni rok je odrađen sjajno, uz minimalna ulaganja smo doveli osam pojačanja", rekao je Kežman za klupski sajt po dolasku u Srbiju iz Moldavije.\nVojvodina je u baražu za Ligu Evropa eliminisana od Šerifa. Novosađani su u prvoj utakmici kod kuće igrali 1:1, dok su u revanšu u Tiraspolju izgubili sa 2:1.\nKežman je od igrača Vojvodine posebno istakao štopera Branislava Trajkovića, za koga je kazao da veruje da će dobiti poziv selektora reprezentacije Srbije Siniše Mihajlovića.\n"Trajković je sjajno odigrao ovaj ciklus i verujem da će Mihajlović obratiti pažnju na njega za utakmicu sa Makedonijom. Nije sve u novcu, pogledajmo koliko su velike sume Partizan i Crvena zvezda potrošili u ovom prelaznom roku, a zabeležili su slabe rezultate u Evropi", kazao je Kežman.\nVojvodina, koja ima dva remija i poraz na počeetku Super lige, u četvrtom prvenstvenom kolu gostovaće Čukaričkom, koji je do sada ostvario tri pobede.\n"Sada moramo da se koncentrišemo na domaće prvenstvo. Plasman među tri ekipe je imperativ. Što se tiče sportskog sektora za koji sam ja odgovoran, nemam dilemu, i siguran sam da smo napravili sjajan tim koji mora da se bori za jedno od prva tri mesta. Jedino tako ćemo ponovo u evropske kvalifikacije", rekao je Kežman.\nRačun fudbalskog kluba Vojvodina je u blokadi oko šest meseci, a Kežman je kazao da klubu mora da se pomogne kako bi se rešili finansijski problemi i privukli strani investitori.


Do postporođajne depresije ređe dolazi ako porodilja ima podršku supruga i bližeg okruženja - eKlinika\n14:00 - 08. 03. 2021.\nSpecijalista psihijatrije Igor V.Pantić ohrabruje sve porodilje sa mentalnim problemima da potraže pomoć kako ne bi ugrozile i svoj, i život svoje bebe Foto: prijatna arhiva / Shutterstock / eKlinika\nHormoni i stres važni okidači postporođajne depresije\nTačni uzroci nastanka postporođajne depresije su još uvek nedovoljno istraženi.\n– Pretpostavlja se da je nagli pad koncentracija estrogena i progesterona u krvi nakon porođaja značajan činilac koji doprinosi nastanku ovog poremećaja. Po mišljenju nekih stručnjaka, hormoni štitaste i nadubrežne žlezde takođe imaju određenu ulogu. Takođe, smatra se da postoji nekoliko potencijalnih faktora rizika koji povećavaju verovatnoću razvoja postporođajne depresije kao što su prethodne psihološke traume i nedostatak socijalne podrške, naročito tokom trudnoće. Stresni događaji i procesi tokom trudnoće poput razvoda, nasilja u porodici, gubitka posla, finansijskih teškoća, takođe mogu biti faktori rizika – kaže za eKliniku specijalista psihijatrije Igor V. Pantić.\nŠta je „baby blues“?\nNašeg sagovornika, koji je i vanredni profesor na Katedri za medicinsku fiziologiju Medicinskog fakulteta Univerziteta u Beogradu pitamo da li se, ako pažljivo osluškujemo i posmatramo ponašanje buduće mame, znaci ovog stanja mogu pojaviti i pre porođaja kao upozorenje?\n– Veoma je teško predvideti nastanak postporođajne depresije. Tokom prve dve nedelje nakon porođaja, kod velikog broja porodilja se može razviti stanje koje se na engleskom zove „baby blues“ i odlikuje se oscilacijama u raspoloženju, anksioznošću, iritabilnošću, umorom, nesanicom i gubitkom apetita. U većini slučajeva, ovi simptomi traju kratko, obično za nekoliko dana nestaju sami od sebe. Ako je trajanje simptoma duže od dve nedelje i ako se njihov intenzitet toliko poveća da ometa normalno funkcionisanje porodilje, ovo stanje može da se „transformiše“ u postporođajnu depresiju – upozorava Pantić.\nTeški oblici ponekad i sa tragičnim posledicama\nProfesor kaže i da u retkim slučajevima, postporođajna depresija može dovesti do pokušaja suicida ili suicida. Takođe, retko, ovaj poremećaj može da se transformiše u postporođajnu psihozu koja predstavlja urgentno i teško psihijatrijsko stanje.\n– Postporođajna psihoza se odlikuje otuđenjem od realiteta, uz često prisutne sumanute ideje i halucinacije. Može dovesti do suicida porodilje ili čak i povređivanja i ubistva deteta. Molekularni mehanizmi koji dovode do pogoršanja postporođajne depresije i nastanka psihoze nisu dovoljno izučeni – objašnjava Pantić i dodaje da se postporođajna depresija može javiti i kod žena koje prvi put rađaju, i posle više trudnoća ili porođaja. Žene koje su prethodno jednom ili više puta imale ovaj poremećaj, imaju veću verovatnoću da ga ponovo dobiju u budućnosti. Takođe, prema njegovim rečima, žene koje su prethodno bolovale od nekog drugog poremećaja raspoloženja koji nije direktno vezan za porođaj i trudnoću, poput bipolarnog afektivnog poremećaja, su takođe u riziku.\nŠto se tiče dijagnoze, donosi se slično kao i kod drugih oblika depresije.\n– Potrebno je utvrditi da li, u kom intenzitetu i tokom kog vremenskog perioda su prisutni sledeći simptomi: depresivno raspoloženje u vidu osećaja tuge, praznine ili beznađa, gubitak energije, gubitak interesovanja, gubitak apetita sa smanjenjem telesne težine, problemi sa spavanjem, psihomotorni nemir, osećaj krivice, problemi sa koncentracijom i suicidalna ideacija. Dijagnozu postporođajne depresije treba da postavi stručnjak koji je obučen za to i koji ima odgovarajuće iskustvo u lečenju poremećaja raspoloženja. Terapija se zasniva na primeni psihoterapijskih i farmakoterapijskih mera. Danas postoje brojni lekovi koji se sa uspehom mogu primeniti u terapiji ovog poremećaja – ohrabruje sve sa ovim problemom sagovornik eKlinike, koji je i pridruženi profesor na Univerzitetu u Haifi (Izrael).\nUmesto razumevanja, i porodiljama stigma\nNaša sredina, nažalost, još uvek nema dovoljno razvijenu zdravstvenu kulturu vezano za brigu o mentalnom zdravlju pa i ova tema umnogome važi za tabu. Nije redak slučaj da se svežim majkama čak i prebacuju umor, nesnalaženje, hormoni, pa i razmaženost. Koliko i ovi faktori mogu usloviti pojavu postporođajne depresije?\n– Nažalost, u svim društvima pa i u našem, postoji određena stigmatizacija osoba koje imaju simptome koji bi ukazivali na postojanje mentalnog poremećaja. Porodilje nisu izuzetak, a čak se mogu naći i u mnogo nepovoljnijem položaju u odnosu na druge populacione grupe. Sa jedne strane, moraju da se bore sa simptomima poput gubitka energije, bezvoljnosti, i depresivnim raspoloženjem, a sa druge strane imaju brojne obaveze vezane za brigu o bebi. Na sve to se nadodaju brojne predrasude okoline o mentalnim poremećajima i posledično uverenje porodilje da će, ako zatraže stručnu pomoć, biti izložene podsmehu, poruzi i diskriminaciji, što se nažalost često i događa – kaže Pantić.\nNa ovaj način okolina, umesto da pomogne porodilji da prevaziđe mentalne izazove, doprinosi pogoršanju simptoma i prognoze poremećaja.\nPoruka za okruženje i prevenciju\nProfesor ističe da je trudnicama i porodiljama potrebno obezbediti socijalnu podršku, stabilnost i izvesnost i da je posebno važna uloga supruga i bliskog okruženja. Takođe, prema njegovima rečima, država i društvo bi trebalo da poboljšaju položaj porodilja uz odgovarajuću finansijsku podršku.\nZajednički zadatak svih bi trebalo da bude borba protiv stigmatizacije osoba sa mentalnim poremećajima i rad na ohrabrenju svih trudnica i porodilja koje imaju psihičke simptome da slobodno i na vreme potraže pomoć psihijatra. Konačno, kaže za eKliniku specijalista psihijatrije Igor V.Pantić, potrebno je raditi na edukaciji ginekologa, akušera i ostalih lekara kako bi blagovremeno mogli da identifikuju faktore rizika, i na vreme prepoznaju simptome postporođajne depresije.


dragan čović - CIN\nNikola Špirić jedno priča, drugo radi\nŠesterica državnih parlamentaraca koja su stekla pravo na visoke otpremnine imala su priliku da tokom mandata promijene zakon koji im to omogućuje. Protiv su glasali Nikola Špirić, Lazar Prodanović i Dragan Čović.\nOtpremnine za zaposlene penzionere\nŠesterica državnih parlamentaraca stekli su pravo na naknadu koja se isplaćuje pri odlasku u penziju, međutim nastavit će raditi i primati plaću, a propisi im omogućavaju da uz to primaju i penziju.\nNovi saziv komisije pokrenuo je postupak četiri godine nakon spornog događaja.\nKantonalni sud u Sarajevu navodi u presudi da Tužilaštvo nije ponudilo nijedan dokaz o tome da je Dragan Čović, bivši ministar finansija FBiH, omogućio firmama u vlasništvu porodice Lijanović da izbjegnu plaćanje 1,8 miliona KM carinske takse na uvoz piletine.\nDanas su na Kantonalnom sudu u Sarajevu iznesene završne riječi na suđenju Draganu Čoviću, optuženom da je 2000. godine zloupotrijebio položaja ministra finansija Federacije BiH.\nČović bio na svadbi na dan kad je dokument potpisan\nNa Kantonalnom sudu u Sarajevu nastavljeno je suđenje Draganu Čoviću, optuženom za potpisivanje dokumenta kojim je firme porodice Lijanović oslobodio plaćanja 1,8 miliona KM carinske takse na uvoz piletine, u vrijeme dok je bio ministar finansija Federacije Bosne i Hercegovine (FBiH).\nO optužnici odlučuje Kantonalni sud u Sarajevu koji ima osam dana da je potvrdi ili odbaci.\nNestali dokazi iz predmeta Čović-Lijanovići\nNestali su pojedini dokazi optužbe iz predmeta Čović- Lijanovići. To bi moglo dovesti u pitanje nastavak procesa, kažu u Tužilaštvu Kantona Sarajevo. Originalni dokumenti, važni za sudsko dokazivanje zloupotrebe položaj, su iz državnih institucija nestajali i ranije, ali ovo je prvi put da nestaju iz pravosudnih institucija.\nVjerske zajednice i izbori: Glasajte po savjesti, birajte po vjeri\nVjerski lideri katolika, muslimana i pravoslavaca u BiH pozivaju vjernike da izađu na izbore, ali ih jedni opominju da glasaju "po savjesti", drugi "da ne glasaju već da biraju", a treći da "ne prodaju vjeru za večeru."


Nedugo pošto je američki Senat objavio izveštaj o malignom uticaju Rusije na Balkanu, u Vašingtonu se ponovo govorilo o toj temi. Helsinška komisija organizovala je treći pretres o Balkanu u protekla tri meseca, a ovoga puta fokus je bio na ekonomskom uticaju Rusije u regionu koji je sve veći i sve više povezan sa političkim uticajem.\n„Korozivni kapital su akcioni kapital, dugovi i pomoć kojima se iskorišćava i dodatno pogoršava slaba uprava u demokratijama u razvoju, na uštrb njihovog demokratskog i tržišnog razvoja, a vrši se uticaj na njihovu geopolitičku orjentaciju. Korozivni kapital može da poremeti proces donošenja odluka i da prednost da političkom uticaju stranih vlada nad stavovima lokalnog stanovništva“, rekao je Endrju Vilson iz Centra za međunarodno preduzetništvo.\nUdeo ruskih kompanija u Bosni i Hercegovini, Srbiji, Makedoniji i Crnoj Gori je između 6,5 i 10 odsto, a najvidljivije je u energetici, bankarstvu, rudarstvu i nekretninama, rekao je Ruslan Stefanov iz Centra za demokratsko istraživanje u Sofiji.\n„Iako je rusko prisustvo najznačajnije i najraznovrsnije u Srbiji, blizu trećine ekonomije Crne Gore, je do povlačenja Deripaske iz Kombinata aluminijuma 2013. godine, bilo pod direktnom i indirektnom kontrolom ruskih kompanija. Čak i danas, ruske investicije u Crnoj Gori čine gotovo 30 odsto bruto društvenog proizvoda zemlje. U Srbiji, Rusija ima direktnu i indirektnu kontrolu nad oko 10 odsto ekonomije, pre svega u energetskom i bankaraskom sektoru.“\nEkonomski uticaj Rusije usko je povezan sa političkim. Urednik portala „European Western Balkans“ Nemanja Štiplija podseća da se ruski uticaj u Srbiji bazira na dva stuba: Kosovu i energetskom sektoru.\n„U energetskom sektoru Rusija je prisutna još od projekta Južni tok i kupovine NIS-a. Uprkos tome što projekat Južni tok nije uspeo, Rusija i dalje dominira sektorom energetike. Skoro u potpunosti vodi proizvodnju, preradu i prodaju nafte, Srbija od Rusije uvozi više od 70 % sirove nafte i oko 65% prirodnog gasa.“\nKada je reč o Crnoj Gori, politički odnosi Rusije sa tom zemljom pogoršani su od 2013., zbog integracije Crne Gore u NATO. Do sada to nije podogilo ekonomske veze dve zemlje, ali je bilo više upozorenja ruskih zvaničnika, istakla je Milica Kovačević iz Centra za demokratsku tranziciju.\n„Ruski šef diplomatije Sergej Lavrov rekao je u martu proše godine da je Crna Gora članstvom u NATO-u žrtvovala ekonomske odnose sa Rusijom. Zbog zavisnosti crnogorske ekonomije od ruskih investicija u nekretnine i ruskih turista postoji mogućnost da bi dalje pogoršanje bilateralnih odnosa moglo da predstavlja ozbiljan rizik po crnogorsku ekonomiju.“\nUčesnici pretresa zaključili su da je jedan od načina da se tome suprotstave jači i aktivniji angažman Amerike i EU, kroz jačanje vladavine prava i snažnije diplomatsko prisustvo. Savetnik Helsinške komsije Robert Hend rekao je da bi SAD trebalo da zadrže lidersku poziciju u regionu u podsticanju transparentnosti i odgovornosti.


Sportske.net - Partizan je počeo pripreme, ali Trinkijeriju još nije do sporta...\nPartizan je počeo pripreme, ali Trinkijeriju još nije do sporta...\nRazlozi su svima razumljivi posle svega što se dešavalo proteklih meseci i što, nažalost, još uvek nije potpuno završeno...\nTrener Partizana Andrea Trinkijeri je veći deo aktuelne košarkaške pauze proveo u Italiji, gde se i sada nalazi i gde je bio svedok užasnih posledica pandemije koronavirusa.\nIako su njegovi igrači u ponedeljak počeli sa treninzima na otvorenom, Trinkijeri priznaje da mu i dalje nije do sporta...\n''Trudim se da se ne žalim, dajem sve od sebe da se ne osećam razočarano. Odlučio sam da ne želim da se osećam tako. U oba takmičenja smo bili prvoplasirani, ali u ovom trenutku zdravlje je najvažnije. Govoriti o sportu je trenutno beskorisna vežba, to je marginalna tema trenutno", objašnjava Trinkijeri u razgovoru za italijanski ''La Provincia di Como''.\nCela košarkaška Evropaće ostati u neizvesnosti do 24. maja, kada se očekuje odluka Evrolige o eventualnom nastavku takmičenja i načinu na koji bi to moglo da se dogodi.\n"Sve ćemo bolje razumeti sredinom meseca. ABA liga bi trebalo da se uskladi sa Evrokupom i Evroligom, ali nisam siguran da možemo da nastavimo. Čak i ako bi se to dogodilo, možda na jednom mestu, bilo bi čudno i apsolutno nova stvar. Bilo bi isto, naravno, za sve timove", rekao je Trinkijeri.\nGovoreći o svom timu, istakao je šta je Partizanov najveći kvalitet bio ove sezone.\n"Važno je reći da imamo grupu igrača koji su odradili temeljan posao otkako smo se okupili. Nismo najjači tim, nismo ni tim sa najvećim talentom, ali smo tim koji nikada ne odustaje i ne želi da izgubi.\nNa početku je bilo poteškoća, koje smo prevazišli radom. Imali smo 11 gostovanja na početku, potom se selili u Štark Arenu. Za prvu utakmicu protiv Uniksa u četvrtfinalu Evrokupa prodato je bilo već preko 20.000 karata", rekao je Trinkijeri.\nKako li ce se oseca gospodin Trinkijeri kad sazna da je Zvezda novi-stari ucesnik?!Inace sve je lepo objasnio?!


Vujasinović: Ovaj mladi tim ima čemu da se nada - Vaterpolo vesti\nPočetna » Evrokupovi » Vujasinović: Ovaj mladi tim ima čemu da se nada\nVujasinović: Ovaj mladi tim ima čemu da se nada\nVaterpolisti Partizana u sredu u okviru 8. kola Grupe D Lige šampiona igraju u gostima protiv rumunskog prvaka Oradee. Za crno-bele će to biti važan duel u igri za bodove i plasman u grupi budući da bi pobeda mogla da im obezbedi drugu poziciju, a u raspletu je moguće da beogradski tim preskoči i prvoplasirani Seged, koji je savladao u prošlom kolu (8:6) i nastavi takmičenje sa prvog mesta u grupi. Ipak, utakmica u Rumuniji neće biti jednostavan zadatak za mladi sastav Vladimira Vujasinovića, iako je kvalitet na strani sedmostrukog šampiona Evrope. To potvrđuju i reči stratega crno-belih, koji je na konferenciji za medije istakao da je protivnik čvrsta ekipa, koja na svom bazenu igra grubo zbog čega će meč biti vrlo težak za njegov tim.\n„Oradea je čvrsta ekipa, bili su dobar rival i u Beogradu kada smo ih pobedili (8:7), a na svom bazenu igraju mnogo čvršće i grublje. Biće to teška utakmica, ali smo spremni i ovaj mladi tim ima čemu da se nada“, rekao je Vujasinović.\nPartizan od početka sezone prate i povrede igrača, a poslednju u nizi vaterpolista koji je doživeo peh je novopečeni reprezentativac Srbije Nikola Dedović. On je u meču 10. kola domaćeg šampionata protiv Beograda slomio nos, pa neće sa ekipom u utorak ujutro putovati na zapad Rumunije. Pored Dedovića u sastavu več duže vreme zbog bolesti nema ni Uroša Čučkovića, a drugi centar ekipe Petar Filipović tek se oporavio od bolesti i počeo da trenira, ali nije spreman za utakmice.\nIpak, Dedović i pored neugodne povrede može da trenira sa ekipom, ali u stručnom štabu ne žele da rizikuju da on nastupi sa zaštitnom maskom, pa će njegov povratak u tim sačekati neku drugu priliku.\nNa probleme sa povredama i sastavom tima osvrnuo se i predsednik kluba Aleksandar Šoštar.\n„Dugo sam u vaterpolu, nekih 35 godina, i nikada nije bilo ovoliko problema kao ove sezone. Poslednji peh je povreda Dedovića koji je slomio nos i moraćemo bez njega da putujemo u Rumuniju. I pored toga imamo velike abmicije i očekujemo pozitivan rezultat.“, kazao je Šoštar\nVujasinović je povodom povreda bio kratak, kao i obično, i naglasio da igrači koji su u sastavu čine ekipu Partizana i da je to tim koji uvek ide na pobedu.\n„Opet su nam se desile neke nepredviđene stvari, i povreda Dedovića. Međutim, ko je tu- tu je, idemo na pobedu. Od početka sezone smo napravili veliki pomak u igri i samo treba tako da nastavimo. To je ono što ja očekujem od ekipe“, rekao je trener crno-belih.\nUmesto Dedovića šansu u Ligi šampiona će dobiti Crnogorac Nemanja Vico, koji je nastupio i protiv Segeda. U tim se posle jednog meča suspenzije vraća i centar Miloš Vukićević koji će sa Vicom činiti tandem ‘sidraša’.\nMeđu onima koji će se naći u bazenu Oradee je i Marko Matović koji ističe dobru atmosferu u ekipi i veruje u pobedu.\n„Imamo težak meč, dobro smo se spremili iako smo imali taj peh sa povredom. U ekipi vlada sjajna atmosfera i uz maksimalno zalaganje idemo na pobedu“, kazao je vaterpolista crno-belih čije je glavno zaduženje zaustavljenje protivničkih centara pred golom Slobodana Sora.\nNjegov kolega Đorđe Tanasković smatra da je tim u proteklim mečevima Lige Šampiona i Kupa Srbije pokazao dobru igru i da ako se ona ponovi pobeda neće doći u pitanje.\n„Uspeli smo da prevaziđemo neke probleme sa početka sezone i pokazali smo na završnom turniru Kupa kako možemo da odigramo. Oradea je ekipa koja igra grubo, ali ako ponovimo dobre partije iz Kupa Srbije, pobeda neće doći u pitanje“, kazao je Tanasković.\nMeč je na programu u sredu od 19.00 časova. Istog dana u Ligi šampiona boriće se i Crvena zvezda koja gostuje šampionu Francuske Monpeljeu, dok Vojvodina na svom bazenu dočekuje Sintez iz Kazanja. Nastupe srpskih klubova u Evropi upotpuniće Radnički iz Kragujevca koji istog dana igra prvi meč polufinala Evopa Kupa protiv mađarskog Debrecina.


14. oktobar 2019. Predsednica Narodne skupštine Maja Gojković sa predsednicima parlamenata Austrije Volfgangom Sobotkom, Češke Radekom Vondračekom i Slovačke Andrejem Dankom\nGojković je zahvalila predsednicima parlamenata Austrije, Slovačke i Češke na učešću na 141. zasedanju Interparlamentarne unije, čime su potvrdili podršku Srbiji, a predsednici parlamenata Slavkovske grupe su čestitali Srbiji i Narodnoj skupštini na dobroj organizaciji ovako važnog skupa parlamentaraca.\nGojković je zahvalila na podršci Srbiji na putu ka EU i na stavu da je Srbija ozbiljan kandidat da postane član EU, kao i na saradnji na tom putu koji nije lak, i ukazala da je za Srbiju važna ta podrška kao i činjenica da više zemalja u Evropskoj uniji zastupa politiku proširenja.\nPredsednik Parlamenta Austrije Sobotka izrazio je zadovoljstvo zbog ovakvog sastanka, ističući da je Srbija izuzetno važan partner u regionu Zapadnog Balkana, navodeći da su zemlje regiona oduvek bile deo Evrope, kao i da treba podstaći njihov evropski put.\nPredsednik Parlamenta Slovačke Danko je takođe pozdravio održavanje sastanka u ovom formatu u okviru 141. zasedanja IPU, ukazujući da Slavkovska grupa na svojim sastancima razgovara o pitanju proširenja EU, posebno o strateškom značaju Zapadnog Balkana i istakao da su ovde danas da podrže Srbiju u njenim naporima.\nPredsednik Parlamenta Češke Vondraček napomenuo je da je proširenje EU jedna od glavnih tema u Slavkovskom formatu i istakao da je važno ukazati i drugim zemljama EU da je značajno ubrzati proces otvaranja pregovaračkih poglavlja.\nGojković je sa predsednicima parlamenata Austrije, Slovačke i Češke razgovarala i o pitanju Kosova i Metohije. Sobotka je ukazao da glavni interes mora biti ostvarivanje dijaloga, kao i da je važno ukinuti takse i nastojati da se pronađe kompromisno rešenje.


Miloš Vasić i Martin Mačković u dvojcu osvojili bronzu na Evropskom prvenstvu\nJovana Arsić ispunila normu za Olimpijske igre u Tokiju!\nSve je spremno za start Beogradske internacionalne regate na Adi Ciganliji\nDatum objavljivanja : 16. 4. 2021.\nPredstojećeg vikenda u prestonici Srbije biće održana tradicionalna Beogradska internacionalna regata (BIR) Trofej Beograda, koju zajednički organizuju Veslački savez Srbije, uz podršku Ministarstva omladine i sporta, i Veslački savez Beograda, uz podršku Sekretarijata za omladinu i sport Grada Beograda, i JP Ada Ciganlija.\nĐorđe Višacki uputio čestitku reprezentaciji zbog osvajanja bronze na EP i norme za OI u Tokiju\nDatum objavljivanja : 13. 4. 2021.\nGeneralni sekretar Olimpijskog komiteta Srbije, i sam proslavljeni veslački reprezentativac i olimpijac Đorđe Višacki, čestitao je našoj reprezentaciji na izuzetnim rezultatima ostvarenim prošle nedelje u Italiji, kada je najpre ispunjena olimpijska norma u ženskom skifu, a potom osvojna i brzonzana medalja u muškom dvojcu bez kormilara na Evropskom prvenstvu.\nČelnici Veslačkog saveza Srbije čestitali veslačima i trenerima na olimpijskoj normi i evropskoj bronzi\nNa dva najveća međunarodna takmičenja koja su do sada održana na vodi ove sezone, prošle nedelje u italijanskom Varezeu srpske posade su ostvarile odlične rezultate. Najpre je Jovana Arsić u skifu na Evropskoj olimpijskoj kvalifikacionoj regati ispunila normu za Olimpijske igre u Tokiju, a zatim je naš olimpijski dvojac bez kormilara, u kojem su veslali Miloš Vasić i Martin Mačković, osvojio bronzanu medalju na Evropskom prvenstvu.\nDatum objavljivanja : 11. 4. 2021.\nPosada srpskog olimpijskog dvojca bez kormilara, u kojoj veslaju Miloš Vasić i Martin Mačković, osvojila je bronzanu medalju na Evropskom veslačkom prvenstvu koje se održava u Varezeu!\nDatum objavljivanja : 10. 4. 2021.\nSrpski olimpijski dvojac bez kormilara, u kojem veslaju Miloš Vasić i Martin Mačković, plasirao se danas u A finale Evropskog prvenstva u Italiji. Naši veslači su u svojoj polufinalnoj grupi zauzeli drugo mesto, a kako je plasman u trku u kojoj će biti odlučivano o medaljama bio obezbeđen za tri najbolje posade, Vasića i Mačkovića gledaćemo u sutrašnjem finalu.\nTri polufinala za Srbiju na Evropskom prvenstvu u Italiji\nDatum objavljivanja : 9. 4. 2021.\nEvropsko prvenstvo za seniore počelo je danas u Varezeu, a boje Srbije branile su četiri posade, od kojih su tri uspele da se plasiraju u sutrašnja polufinala. Do borbe za medalje pokušaće da dođu naši olimpijski dvojac bez kormilara, u kojem veslaju Miloš Vasić i Martin Mačković, zatim dubl skul sa posadom Viktor Pivač-Aleksandar Beđik, kao i Jovana Arsić u skifu. U muškom skifu Aleksandar Filipović boriće se za plasman u C finale.\nSutra počinje Evropsko prvenstvo, Srbija učestvuje sa četiri posade\nDatum objavljivanja : 8. 4. 2021.\nDanas je u italijanskom Varezeu završena Evropska olimpijska kvalifikaciona regata, a već sutra će na istom mestu koplja ukrstiti svi najbolji veslači i veslačice Starog kontinenta, na Evropskom prvenstvu, na kojem učestvuju i četiri srpske posade.\nNa Evropskoj olimpijskoj kvalifikacionoj regati, koja je danas završena u Varezeu, naša veslačica Jovana Arsić je u ženskom skifu ispunila olimpijsku normu i tako se pridružila muškom dvojcu bez kormilara, koji će takođe predstavljati Srbiju na OI u Tokiju predstojećeg leta.\nSrpski reprezentativci sutra putuju u Vareze na Evropsko prvenstvo\nDatum objavljivanja : 6. 4. 2021.\nOdmah po završetku Evropskih olimpijskih kvalifikacija, italijanski Vareze biće domaćin Evropskog prvenstva, koje je na programu od 9. do 11. aprila. Na to takmičenje sutra, u sredu 7. aprila, putuju i srpski reprezentativci, tačnije dve posade - dvojac bez kormilara (Miloš Vasić, Martin Mačković) i dubl skul (Aleksandar Beđik, Viktor Pivač), uz trenere Nikolu Stojića i Laza Pivača.\nOdržana I regata Kupa Srbije i I kolo Omladinske lige Srbije, Partizan najbolji na startu\nU subotu, 3. aprila 2021, na Savskom jezeru na Adi Ciganliji u Beogradu je održana 1. regata Kupa Srbije i 1. kolo Omladinske lige Srbije u veslanju. Organizator ovog sportskog događa na kojem je učestvovalo 175 takmičarskih posada sa oko 200 veslača i veslačica iz 13 veslačkih klubova i 1 sportskog veslačkog udruženja, uz poštovanje svih mera predostrožnosti i prevencije širenja virusa korona, je bio Veslački savez Srbije.\nVetar "oduvao" trke za četvrtak, odložena polufinala i finala u Varezeu\nItalijanski Vareze je domaćin Evropskih olimpijskih kvalifikacija, čije je trajanje bilo predviđeno od 5. do 7. aprila, međutim, zbog loših vremenskih uslova, sada je izvesno da će takmičenje trajati bar dan duže. Naime, zbog jakog vetra u Varezeu, sve trke zakazane za sredu, 7. april, pomerene su za dan kasnije, tako da će naši Jovana Arsić i Aleksandar Filipović na regatnu stazu izaći u četvrtak.\nEvropske olimpijske kvalifikacije: Jovana Arsić već u A finalu, Filipović u polufinalu\nDatum objavljivanja : 5. 4. 2021.\nOdlične vesti stigle su iz Italije, u kojoj su danas počele Evropske olimpijske kvalifikacije, na kojima učestvuju i dva srpska skifa. Već prvog dana Jovana Arsić je u ženskoj konkurenciji izborila plasman u A finale i borbu za jednu od tri olimpijske norme, koliko ih je obezbeđeno za dame na ovom takmičenju, dok će se kroz polufinale za istu priliku boriti i Aleksandar Filipović.\nSutra u Varezeu počinju evropske olimpijske kvalifikacije, Srbija se takmiči sa dva skifa\nDatum objavljivanja : 4. 4. 2021.\nItalija će od ponedeljka do srede (5. - 7. april) biti domaćin Evropske olimpijske i paraolimpijske kvalifikacione regate, na kojoj će veslači i veslačice sa Starog kontinenta koji do sada nisu obezbedili plasman na Olimpijske igre u Tokiju imati prilike da to ostvare. Na ovom takmičenju, koje se održava u jeku pandemije koronavirusa, predstavnike ima i Srbija, a šansu da izbore olimpijsku vizu imaju naši muški i ženski skif.\nUkupno vesti: 974


Podeljeno 80 auto sedišta u opštini Čajetina – Info LIGA\nPodeljeno 80 auto sedišta u opštini Čajetina\nby infoLIGA · 16/03/2019\nSavet za bezbednost saobraćaja opštine Čajetina je danas na osnovu javnog konkursa objavljenog 11. februara, u velikoj sali Skupštine opštine podelio besplatna auto sedišta roditeljima dece rođene u 2018.godini. Ovom prilikom realizovana je i edukacija o pravilnom korišćenju sedišta koju su vršili Agencija za bezbednost saobraćaja RS i Centar za promociju bezbednosti saobraćaja iz Novog Sada. U ime opštine Čajetina, predsednik SO Miloje Rajović poželeo je roditeljima dobrodošlicu izrazivši nadu da će se ovim povodom ponovo sretati.\nNakon prezentacije o pravilnoj upotrebi sedišta za decu, roditeljima su ona svečano i uručena. Ovaj potez Opštine i Saveta svakako ih je obradovao pomogavši im da bezbolnije reše ovu stavku kućnog budžeta.\n17/03/2019 u 17:44\nA naša opština nije u stanju ni da okrpi rupe po najprometnijim ulicama, hoće deca da ispadnu iz sedišta kad ih vozimo.\nNext story Teška saobraćajna nesreća na ulasku u Ivanjicu\nPrevious story U Ivanjici održan peti protest #1od5miliona (VIDEO)


Pre svega: Ostaje pretplata za RTS?\nDržava nema dovoljno sredstava za javne servise, pa nije isključena mogućnost da TV pretplata ostane, saznaje Danas.\nZa finansiranje Radio-televizije Srbije određeno je da će biti potrebno godišnje iz republičkog budžeta izdvajati 60 miliona evra, dok je za Radio-televiziju Vojvodine utvrđena cifra od 20 miliona evra.\nMeđutim, nakon razgovora sa ministrom finansija i privrede Mlađanom Dinkićem zaključeno je da u ovom trenutku nema dovoljno sredstava za javne servise u budžetu, zbog čega nije isključena mogućnost da se odustane od te ideje i zadrži RTV pretplata u nekom obliku, saznaje Danas.\nPrema rečima izvora lista Danas, stopa naplativosti pretplate za javni servis vrtoglavo opada nakon najava da će se ta obaveza ukinuti novim zakonom, zbog čega je Vlada Srbije donela odluku da do pronalaska trajnog rešenja pomaže funkcionisanje RTS. Do sada su iz Ministarstva finansija uplaćene tri rate Javnom servisu od po 1,8 miliona evra, bez čega, prema rečima našeg izvora iz RTS, "ne bi mogli da funkcionišu“.\nU Ministarstvu finansija su novinare ovog lista uputili na Vladu Srbije. U Vladi su rekli da je reč o kreditu koji RTS dobija, ali detaljnije podatke nisu rekli.\nNacrti zakona o elektronskim medijima i zakona o javnim servisima trebalo je već da bude stavljen na uvid javnosti i na javnu raspravu, ali se to i dalje odlaže zbog utvrđivanja načina finansiranja javnih servisa. Evropska unija, prema rečima našeg izvora, "nije srećna“ zbog ukidanja pretplate i prelaska RTS i RTV na budžet, dok se polovina članova radne grupe koja piše zakone i dalje protivi stavu države. Kao ideja, pominje se da pretplata ostane uz račun za električnu energiju, ali tako da bude „povezana“ sa računom koji ne bi mogao da se plati bez pretplate. S druge strane, te obaveze bi bili oslobođeni građani sa socijalnim energetskim kartama.\nPomoćnik ministra kulture Dragan Kolarević nije mogao da da konkretne informacije o tome šta se dešava sa medijskim zakonima, tvrdeći da bi "bilo šta što bi rekao u ovom trenutku bila dezinformacija“. "Nacrti zakona za sada miruju, jer treba da se vidi koliko će biti potrebno sredstava iz budžeta za javni servis i kako to izdvojiti“, napominje Kolarević.\nOn je, međutim, i dalje uveren da će biti dva odvojena zakona - o elektronskim medijima i javnim servisima, ali dodaje da će se to znati nakon novih sastanaka sa radnom grupom. Na pitanje Danasa da li postoji mogućnost da se odustane od ideje da se javni servis finansira iz budžeta i da ipak ostane pretplata, Kolarević je rekao da u ovom trenutku ne može ništa da kaže.


Osmi webinar za roditelje sa Jelenom Đoković i psihologom Smiljanom Grujić: Detetovo “NEĆU” i roditeljsko “MORA”\nNakon sedam uspešnih webinara za roditelje i zbog velike zainteresovanosti, Fondacija Novak Đoković organizuje osmi po redu webinar na temu “Detetovo “NEĆU” i roditeljsko “MORA” – Šta roditelji najčešće rade, kažu, osećaju kada dete odbija da nešto uradi”.\nU četvrtak, 30. jula u 19h, globalna direktorka Fondacije Novak Đoković Jelena Đoković i psiholog i psihoterapeut Smiljana Grujić odgovaraće na sve vaše nedoumice na ovu temu.\nKada od sopstvenog deteta traže da nešto uradi, pa im ono kaže “NEĆU“, roditelji taj dečiji odgovor obično ne primaju baš uvek lako. Neki roditelji mogu to da čuju kao odbacivanje, pa onda pomisle da ih dete ne voli dovoljno, jer da ih voli, ono bi to uradilo odmah i ne bi se protivilo. Neki pomisle da se nisu baš proslavili u roditeljskoj ulozi čim je dete dalo sebi dozvolu da kaže da nešto neće.\nDa bi odbijanje lakše svarili i da bi neprijatne misli “zatrpali“, roditelji onda kao po nekom pravilu, počnu da insistiraju da se nešto uradi bespogovorno i odmah. U tim situacijama počnu onda da navode silne argumente zašto nije dobro suprostavljati se roditeljima, da se posle i sami začude čega su se sve setili da kažu.\nIsto tako i sami roditelji ponekad imaju poteškoća da deci kažu NE, jer misle da će deca to odbijanje teško razumeti, da će pomisliti da ih ne vole dovoljno, i da će to narušiti njihov odnos nadalje. A roditelji se uglavnom zaklinju u ljubav prema sopstvenoj deci, tako da je nekima bolje da puste haos, nego da postave jasne granice.\nNa osmom webinaru biće pokrenuta razmišljanja na sledeća pitanja:\nKada dete kaže “Neću u vrtić”, “Neću da se obučem”, “Neću da raspremam igračke” itd., šta dete zapravo kaže?\nŠta roditelji žele kada insistiraju da dete uradi to što traže i zašto im je važno da se to desi?\nDa li je neophodno odmah shvatiti šta se krije iza činjenice da dete nešto neće?\nKoji su konstruktivni pristupi u ovim situacijama?\nKako roditelji mogu reći NE detetu, bez osećaja griže savesti?\nI ovog puta, broj mesta biće ograničen, zato požurite sa prijavama! Prijave su moguće putem linka.


Javni Red I Mir | Ministarstvo unutrašnjih poslova Tuzlanskog kantona - Strana 274\nJavni red i mir Objavljeno: 22 mar u 7:23\nU protekla 24 sata, na području Tuzlanskog kantona evidentirano je 6 prijava narušavanja javnog reda i mira, bez težih oblika, na području općina Živinice, Gračanica, Banovići, Gradačac i Tuzla (radi se uglavnom o drskom ponašanju, svađi, tuči i vrijeđanju). U navedenim slučajevima intervenisali su...\nJavni red i mir Objavljeno: 21 mar u 7:52\nU protekla 24 sata, na području Tuzlanskog kantona evidentirane su 4 prijave narušavanja javnog reda i mira, na području općina Gračanica, Doboj-Istok, Tuzla i Srebrenik (radi se uglavnom o drskom ponašanju i fizičkom napadu). U navedenim slučajevima intervenisali su policijski službenici i protiv ...\nJavni red i mir Objavljeno: 20 mar u 7:29\nU protekla 24 sata, na području Tuzlanskog kantona evidentirana je 1 prijava narušavanja javnog reda i mira na području općine Živinice (radi se o tuči). U navedenom slučaju intervenisali su policijski službenici i protiv počinilaca slijede prekršajne prijave. ...\nJavni red i mir Objavljeno: 19 mar u 8:30\nU protekla 24 sata, na području Tuzlanskog kantona evidentirana je 1 prijava narušavanja javnog reda i mira, bez težih oblika, na području općine Banovići (radi se o tuči). U navedenom slučaju intervenisali su policijski službenici i protiv počinilaca su podnesene prekršajne prijave. ...\nJavni red i mir Objavljeno: 16 mar u 7:36\nU protekla 24 sata, na području Tuzlanskog kantona evidentirana su 4 prijave narušavanja javnog reda i mira na području općina Kalesija, Živinice i Gračanica (radi se uglavnom o vrijeđanju, drskom ponašanju i fizičkom napadu). U navedenim slučajevima intervenisali su policijski službenici i protiv ...\nJavni red i mir Objavljeno: 15 mar u 6:44\nU protekla 24 sata, na području Tuzlanskog kantona evidentirane su 3 prijave narušavanja javnog reda i mira na području općina Kladanj i Tuzla (radi se uglavnom o vrijeđanju i drskom ponašanju). U navedenim slučajevima intervenisali su policijski službenici i protiv počinilaca slijede prekršajne pr...\nStrana 274 od 315 «...250260270272273274275276...»


„Bregzit“ (ne) stavlja tačku na nezavisnost Kosova - Sputnjik Srbija\n12:15 19 Septembar 2020\n© AFP 2020 / ARMEND NIMANI © Foto : Pixabay\n20:04 30.06.2016 (osveženo 11:24 02.07.2016) Preuzmite kraći link\nŠta je navelo Hašima Tačija da zaključi da bi izlazak Velike Britanije iz EU mogao da podstakne preostalih pet članica Unije da priznaju Kosovo, apostrofirajući Španiju kao prvu.\nDiplomatsko priznavanje Kosova pet članica Evropske unije koje to još nisu učinile moglo bi da usledi posle odluke Velike Britanije da napusti EU, prenosi reči kosovskog predsednika Hašima Tačija štampa u Prištini, citirajući njegovu izjavu da bi među prvima to mogla da uradi Španija.\n„Bregzit“ bi mogao da izazove politički cunami u Evropi\nPodsećanja radi, Španija na svojoj teritoriji ima sličan problem kao Srbija sa Kosovom — Kataloniju, koja teži samostalnosti. Tači je svoje tvrdnje potkrepio tezom da će zbog odluke Londona da istupi iz EU doći do jačanja separatistički nastrojenih delova država unutar EU, kao što je to u Španiji, ali i u samoj Velikoj Britaniji u kojoj je pozitivan ishod referenduma o izlasku iz EU aktivirao pitanje Škotske.\nRukovodeći se najavom da će Škoti zatražiti novi referendum, koji bi im omogućio izlazak iz Britanije, Tači je uveren da Kosovo može na tome da poentira i dobije priznanje preostalih članica Unije, jer bi se tako, rezonuje on, zaustavilo dalje cepanje država u EU. Strah da će „bregzit“ oživeti separatističke pokrete u zemljama EU nije bez osnova, ali kako on može da doprinese novim priznanjima Kosova unutar EU, nije baš jasno.\n„Bregzit“ — ništa novo. Britanska politika uvek je bila izolacionistička\nNi Milan Igrutinović, sagovornik Sputnjika sa Instituta za evropske studije u Beogradu, ne vidi logiku u Tačijevim rečima i smatra da je u pitanju „politička demagogija“, koju kosovski predsednik koristi za „unutarpolitičku retoriku, koja nema veze sa stvarnošću“.\n„Španija neće promeniti stav po pitanju Kosova upravo zbog Katalonije. Drugim rečima, ona će ostati na istoj liniji — da ne priznaje otcepljenje država. Ako pričamo o Škotskoj i referendumu, ako do toga dođe, to otcepljenje će biti uz saglasnost Londona, pa stoga neće biti problematično“, ističe Igrutinović.\nOn ne spori da može da dođe do situacije da Španija poruči Škotskoj da je neće priznati, upravo zbog Katalonije, ali napominje da, što se nas tiče, tu nema nikakve sličnosti ni sa Španijom ni sa Škotskom.\n#SvetSaSputnjikom: „Bregzit“ će svakako promeniti Evropu (audio)\n„Za Kosovo šta god da bude, ništa se ne menja. Pozicije su ostale iste i za Španiju i za Kataloniju i za Škotsku i Veliku Britaniju. Ali, sad se desio ’bregzit‘ i sada neko ’razmrdava‘ razne scenarije u glavi i spinuje, pokušavajući da to predstavi u duhu koji je razumljiv lokalnoj javnosti. To je politički marketing. U krajnjoj liniji, izlazak Velike Britanija iz EU je peh, a ne poen za Kosovo, s obzirom da je London bio jedan od glavnih zagovarača podršci nezavisnom Kosovu u EU, što više ide u prilog Beogradu nego Prištini“, objašnjava on.\nFundamentalna stvar, dodaje naš sagovornik, jeste da li se neko otcepljuje uz saglasnost matice ili ne. Ako Škoti iz Britanije odu nakon sporazuma sa Londonom, onda će ih priznati i Srbija. Ali ako Katalonija bez saglasnosti Madrida postane nezavisna, Srbija je neće priznati.\nPodsećanja radi, Velika Britanija je još pre odluke o izlasku iz EU zauzela stav da nije za proširenje Unije, apostrofirajući Srbiju, Kosovo i Crnu Goru, kao države koje bi svojim ulaskom u EU mogle da donesu više štete, nego koristi samoj Uniji.\nDan posle referenduma u Velikoj Britaniji generalni sekretar Međunarodnog evropskog pokreta Petros Fasulas ocenio je da posle istupanja Velike Britanije iz EU može doći do „zamrzavanja proširenja“, odnosno njegovog znatnog usporavanja, pošto će EU biti zaokupljena svojim problemima.\n„Britanski referendum će pokrenuti proces zatvaranja u sebe… Među liderima EU vlada neizvesnost i sigurno im proširenje neće biti prvo na pameti“, izjavio je Fasulas, dodajući da pod zamrzavanjem procesa podrazumeva kontinuirano odlaganje i usporavanje, što je gore nego da se napravi pauza.\n#SputnjikIntervju: „Bregzit“ — tektonski poremećaj koji će dugo tresti Evropu (audio)\nOland: „Bregzit“ stavio pod znak pitanje budućnost čitave planete\nDa li će Evropa preživeti „bregzit“?\nBivši američi ambasador objasnio kako „bregzit“ odgovara Putinu\nKlaus: „Bregzit“ spasava Evropu od „briselskog monstruma“\nDaje li „bregzit“ pravo Srpskoj da istupi iz BiH\n„Bregzit“ lansirao cenu zlata\nŠkotska, Bregzit, Katalonija, Španija, Hašim Tači, Velika Britanija, priznanje, Kosovo i Metohija, Srbija


Slučaj Hidrogradnja: Povjerioci potražuju još oko šest miliona KM | Palelive.com\nPočetna Novosti Aktuelnosti Slučaj Hidrogradnja: Povjerioci potražuju još oko šest miliona KM\nSlučaj Hidrogradnja: Povjerioci potražuju još oko šest miliona KM\nStečajni upravnik Građevinsko-industrijskog kombinata “Hidrogradnja” Pale Radomir Jokić rekao je Srni da se od januara do danas javilo još dvadesetak povjerilaca koji potražuju oko šest miliona KM, tako da ukupna potraživanja povjerilaca iznose oko 18 miliona KM. Jokić je napomenuo da je ranije oko 250 povjerilaca potraživalo oko 12 miliona KM. “Nova potraživanja od šest miliona maraka biće ispitana u narednom periodu”, rekao je Jokić i dodao da se sada radi na formiranju stečajne mase i da će se pristupiti procjeni cjelokupne imovine.\nOn je naglasio da se pokušavaju naplatiti potraživanja od dužnika “Hidrogradnje” i da se po tom osnovu vodi niz sudskih postupaka.\nJokić je rekao da će, osim procjene vrijednosti imovine, biti donesena odluka šta od imovine može da se koristi kod nastavka poslovanja, a šta treba otpisati kao rashodovanu i na koji način je unovčiti.\n“Kada se u cjelosti uredi stečajna masa i utvrdi se šta ona predstavlja i koja je njena vrijednost, i kada se budu znala utvrđena potraživanja, pristupiće se unovčenju rashodovane imovine i djelimičnoj ili cjelokupnoj reorganizaciji stečajnog dužnika”, pojasnio je Jokić.\nJokić je naglasio da se traga za potencijalnim investitorima, odnosno partnerom za reorganizaciju.\nOn je podsjetio da je 12. decembra prošle godine u Okružnom privrednom sudu u Istočnom Sarajevu okončano ročište u slučaju stečajnog dužnika na kojem su ispitane 232 do tada prispjele prijave, kojima povjerioci potražuju nešto više od 12 miliona KM.\nTadašnji predsjednik Vlade Srpske Aleksandar DŽombić izjavio je da je stečajna reorganizacija jedini izlaz za ovaj privredni subjekt.\nPrethodni članakPripadnici CJB-a dobrovoljno daruju krv\nNaredni članakPočela nastava u Karakaju i Čelopeku


Bregu: Region bez rominga način da povežemo gradjane Zapadnog Balkana\nBeta 25. juna 2021. 17:55\nGeneralna sekretarka Saveta za regionalnu saradnju (RCC) Majlinda Bregu je danas u Podgorici rekla da ljudi u regionu žele da budu povezani, a da je region bez rominga jedan od načina za to.\n„Ljudi žele i treba da budu povezani na različite načine, a region bez rominga je jedan od njih. Ako se vratimo tri godine unazad, kada su lideri Zapadnog Balkana odlučili da smanje cene rominga u regionu, niko nije mislio da ćemo tako brzo imati region u kome će cene rominga biti nula. A vidite gde smo, brojimo dane kada će Zapadni Balkan biti bez rominga“ rekla je Bregu.\nOna je na sastanku ministara zaduženih za informacione i komunikacione tehnologije Zapadnog Balkana danas u Podgorici dodala da je potpisivanje Regionalnog sporazuma o smanjenju cena rominga odskočna daska za digitalnu transformaciju regiona i da će gradjani od toga imati konkretne koristi, saopšteno je iz RCC.\n„Prelazak na digitalno, koji nije došao našom voljom, neće se smanjiti sa okončanjem epidemije i ukidanjem ograničenja. Od vlada se zahteva intenzivniji rad na omogućavanju većeg broja usluga dostupnih putem interneta, boljeg kvaliteta i pristupa, te jednakih mogućnosti za sve ciljne grupe“, dodala je generalna sekretarka.\nPotpredsednik Vlade Crne Gore Dritan Abazović je rekao da će teme poput digitalizacije, inovacija i saradnje, približiti region, te da treba da budu osnova svih budućih aktivnosti širom Zapadnog Balkana.\nEvropski komesar za susedstvo i pregovore o proširenju Oliver Varheji je rekao da Regionalni sporazum o smanjenju cena rominga pokazuje šta je sve moguće kada region udruži snage, i dodao da je uveren da će narednih godina biti još mnogo drugih dostignuća.\nU prvoj fazi primene Regionalnog sporazuma cene rominga su smanjene izmedju 83 i 96 odsto na celom Zapadnom Balkanu, a od 1. jula, kada sporazum u potpunosti stupi na snagu, cene rominga će biti nula.\nMinistri su danas u Podgorici obeležili taj dogadjaj i razmotrili potencijalne regionalne digitalne programe i njihovu vezu sa aktivnostima EU, kao i naredne korake za pripremu konkretnog, predvidljivog i vremenski definisanog plana za smanjenje cena rominga izmedju Evropske unije i Zapadnog Balkana.


Džasinda Ardern - Blic Online\nProdužen lokdaun u Oklendu\nPremijerka Novog Zelanda Džasinda Ardern danas je produžila lokdaun u Oklendu za dve nedelje.\nPremijerka Novog Zelanda Džasinda Ardern najavila je danas da će granice te zemlje ostati zatvorene najmanje do kraja godine.\nKako jače globalna uloga i značaj Pekinga, odnosi sa Kinom, najvećim trgovinskim partnerom Novog Zelanda, postaju sve kompleksniji, izjavila je danas premijerka Džasinda Ardern.\nNovi Zeland je suspendovao kontakte sa vojnim vlastima Mjanmara i uveo zabranu na putovanja liderima vojne hunte, izjavila je danas premijerka Džasinda Ardern i istakla da će se vlada pobrinuti da program pomoći ne bude povezan, niti u korist vojnog režima.\nNovi Zeland - zemlja u kojoj više NEMA KORONA VIRUSA\nNovi Zeland imenovao je danas prvu ženu starosedeoca za ministra spoljnih poslova koja će biti deo jednog od najdiverzifikovanijih parlamenata u svetu, piše CNN.\nKandidatkinja za premijera Novog Zelanda Džasinda Ardern saopštila je danas da je osvojila mandat, kao i da je njena Laburistička partija pobednik izbora.\nPrema preliminarinim rezultatima parlamentarnih izbora na Novom Zelandu dosadašnja premijerka Džasinda Ardern ubedljivo vodi.\nDžasinda Ardern, premijerka Novog Zelanda, najavila je u ponedeljak ukidanje mera uvedenih u Oklendu uvedenih zbog suzbijanja drugog talasa epidemije korona virusa, utvrdivši da je njena zemlja "ponovno pobedila virus".\nIme dobitnika ovogodišnje Nobelove nagrade za mir biće objavljen u petak, a dodela prestižnog priznanja već je privukla spekulacije širom sveta, posebno nakon što se ime američkog predsednika Donalda Trampa pomenulo u tom kontekstu.


Radio TV Stara Pazova - STARI BANOVCI: Pri kraju uređenje Budovara\nSTARI BANOVCI: Pri kraju uređenje Budovara\nUšče potoka Patka, poznatijeg kao Budovar u Starim Banovcima jedna je od najslabijih tačaka ako se uzme u obzir sveukupna bezbedonosna situacija sa aspekta odbrana od poplava. Pre nešto više od 6 meseci započeli su radovi na njegovom uređenju koje izvodi Vodoprivredno preduzeće “Galovica”.\nKako bi se zaštitilo priobalje Dunava od potencijalnih poplava, na potoku Patka izgrađena je nova ustava za odbranu od visokih voda koja će sprečavati njihov prodor. Urađena su dva reviziona šahta, izlivna i ulivna građevina na kojoj je montirana ustavska tabla, a pored toga deo potoka dug 150 metara je zacevljen. Nadležni ističu da je osnovna namena ovog potoka, zapravo odvođenje suvišnih voda sa jugoistočne padine Fruške gore, s obzirom da se sa Golubinačkim kanalom uliva u Dunav. Radove sa 48 miliona dinara zajednički finansiraju Vode Vojvodine, Opština Stara Pazova i Pokrajinska vlada.


Opozicija tvrdi da je današnja hitna sjednica Skupštine KS sazvana nezakonito - Klix.ba\nOpozicija tvrdi da je današnja hitna sjednica Skupštine KS sazvana nezakonito\n24.11.2015. u 10:06\nOpozicija u Skupštini KS, kojoj se danas priključio i DF, smatra da je današnja sjednica Skupštine KS sazvana protivno odredbama Poslovnika o radu Skupštine KS koji sazivanje hitnih sjednica predviđa samo u slučaju elementarnih nepogoda i vanrednih okolnosti.\nSabina Ćudić, zastupnica Naše stranke, zatražila je da se zastupnicima objasni zašto je sazvana hitna sjednica Skupštine KS. Ona smatra da nisu ispoštovane poslovničke odredbe koje sazivanje Skupštine KS predviđaju samo u slučaju elementarnih nepogoda, epidemije i sl. Također, Ćudić je napomenula da zastupnici još uvijek nisu dobili materijal za sjednicu za koju su saznali iz medija.\nS druge strane, zastupnici SDA pozivali su se na neophodnost brzog usvajanja budžeta KS, ali i na ugroženu sigurnost građana KS, kao i na činjenicu da je nova parlamentarna većina neophodna da bi se nastavili reformski procesi.\nMirza Čelik, zastupnik SDA, rekao je da nova većina ima 22 ruke i da bi nova vlada moga biti imenovana "na mišiće", ali oni to ne žele.\nZastupnici SBB-a, stranke koja danas ulazi u vlast u KS, nisu učestvovali u raspravi.\nPeđa Kojović, zastupnik Naše stranke, naglasio je da način na koji se vrši promjena vlasti nije dobar.\n"Vjerovati da će se kršenjem zakona i procedura provesti Reformska agenda je neodgovorno. Nastavlja se kršenje procedura", kaže Kojović.\nSkupština KS Vlada KS Sabina Ćudić Mirza Čelik


Bivši nemački vicekancelar Gabrijel lobirao da kompanija Tenis dođe u Srbiju\nBivši vicekancelar Nemačke Zigmar Gabrijel lobirao je za dolazak kompanije "Tenis" u Srbiju.\nGabrijel: Srbiji neophodne reforme u vladavini prava i slobodi medija\nNemački ministar spoljnih poslova Zigmar Gabrijel rekao je da je za članstvo u Evropskoj uniji od središnjeg značaja ispunjavanje evropskih standarda u vladavini prava, nezavisnosti pravosuđa i slobodi štampe.\n31.01.2018 Tel Aviv\nNemački ministar: Da li je Izrael spreman da plati cenu okupacije?\nMinistar spoljnih poslova Nemačke Zigmar Gabrijel izrazio je danas zabrinutost zbog sve većeg udaljavanja izraelske vlade od rešenja sukoba s Palestincima po modelu dve države, upitavši da li je Izrael spreman da plati cenu stalne okupacije...\nFrancuski predsednik Emanuel Makron je "istorijska šansa" za napredak evropskog projekta, ocenio je šef nemačke diplomatije Zigmar Gabrijel uoči 55. godišnjice Jelisejskog sporazuma.\nGabrijel osudio severnokorejsko lansiranje rakete\nNemački ministar spoljnih poslova Zigmar Gabrijel danas je osudio lansiranje severnokorejske rakete koja je preletela Japan.\nGabrijel optužio Erdoganove pristalice za uznemiravanje supruge\nŠef nemačke diplomatije Zigmar Gabrijel optužio je danas pristalice turskog predsednika Redžepa Tajipa Erdogana za uznemiravanje njegove supruge posle Erdoganih izjava na njegov račun.\nErdogan Gabrijelu: Ko si ti mi se obraćaš?!\nTurski predsednik Redžep Tajip Erdogan poručio je danas nemačkom ministru spoljnih poslova Zigmaru Gabrijelu da "spozna meru", nakon što je ovaj optužio turskog predsednika za mešanje u nemačke izbore.


Naslovna Fudbal Pjanić demantuje obrisano saopštenje!\nPjanić demantuje obrisano saopštenje!\nReprezentativac Bosne i Hercegovine, Miralem Pjanić, oglasio se povodom navoda da je izbačen iz nacionalnog tima svoje zemlje.\nNakon utakmice između reprezentacija Bosne i Hercegovine i Ukrajine, čelnici fudbalskog saveza BIH oglasili su se saopštenjem, koje je potom obrisano.\nU saopštenju je pisalo:\n– Ne treba zaboraviti činjenicu da je Pjanić u dresu reprezentacije pružao sjajne partije. Njegov postupak koliko god da nije bio primjeren igraču takvog renomea niti patriotizmu koji treba osjećati svako ko nosi nacionalni dres, ipak treba shvatiti kao posljedicu nedovoljnog psihološkog oporavka nakon svega što mu se događalo u poslednjih godinu dana karijere – stajalo je u obrisanom saopštenju.\nMeđutim, ubrzo je stigao demant od strane iskusnog veziste.\n– Ovim putem želim da demantujem lažnu vijest koja je juče objavljena u našim medijima, a tiče se mog neigranja na sinoćnjoj utakmici. Prava i jedina istina je da je sve odlučeno u dogovoru sa selektorom Petevom – napisao je Miralem Pjanić.\nPrethodni tekstNovak Đoković: ”Jasno je da je Rodžer ikona našeg sporta i da ga širom sveta ljudi vole”\nSljedeći tekstPortland slavio protiv Čikaga: Lilard 22 poena i 10 asistencija, Nurkić 18 poena i 12 skokova, ali je Leri Nens JR ukrao šou (VIDEO)\nAdnan 18/11/21 19:30 At Četvrtak, 18 Novembra 2021, 19:30\nU Bosni i Hercegovini se ponekad ne zna ko pije a ko placa.\nOsimenu pukla jagodična kost\nFudbal Dedejić - 22/11/21 14:18 2\nAmerički košarkaš upucan u glavu!\nIbrahimović o incidentu: “Uradio sam to namjerno”\nDonijel Malen stiže u Dortmund\nL.M. - 23/07/21 0:23 0\nIskra u problemima pred Andoru: Trojica zaraženih\nL.M. - 1/11/20 22:57 7


Kako bi mogla da izgleda Zvezdina grupa u TOP 16? - Sportske.net\nZvezdo, pobedi i ideš dalje!EL - Šampion ostao u igri, Bajern dolazi po pobedu u Beograd!"Delijama" samo Tompson sreću kvari!Zvezdo, neka treća u nizu bude za Top 16!Zvezdi komplimenti i od Bogdana!\nU petak je kompletirano 9. kolo grupne faze u Evroligi posle kojeg su se mnoge stvari iskristalisale pa smo dobili potvrdu ko je obezbedio plasman u TOP 16 fazu a ko će taj cilj juriti naredne nedelje.\nLogično, prvenstveno nas interesuje sudbina šampiona Srbije koji "samo" treba da pobedi minhenski Bajern u "Pioniru" i da overi mesto u narednoj fazi Evrolige.\nCrvena zvezda Telekom će u slučaju pobede nad Bajernom i pobede Real Madrida nad Strazburom zauzeti četvrto mesto u grupi "A". Postoji opcija da Strazbur savlada Real Madrid pa bi u tom slučaju Zvezdi pripalo treće mesto na tabeli.\nAko stvari posmatramo kroz prizmu realnog, mada to u sportu nikada nije garant, Crvena zvezda Telekom će u TOP 16 fazu otići sa prefiksom A4.\nPoslednje kolo će doneti mnogo neizvesnih duela koji će odlučivati o pozicijama na tabeli, ali već sada znamo da su svoja mesta u grupama "E" i "F" zauzeli (A1) Fenerbahče, (B1) Olimpijakos i (D3) Brose Baskets.\nKako trenutno stoje stvari, Cedevita će zauzeti četvrto mesto u grupi "B", Laboral Kuća je na korak od druge pozicije u istoj grupi, dok ćemo u Krasnodaru, Malagi, Kaunasu i Malagi gledati direktne okršaje za mesta na tabeli.\nPred vama se nalazi sastav grupa za TOP 16 fazu i projektovani izgled grupa u kojima bi mogla da završi Crvena zvezda Telekom.\nD3 Brose Baskets\nB2 Laboral Kuća/Anadolu Efes\nA3 Crvena zvezda Telekom/Real Madrid\nA4 Crvena zvezda Telekom/Real Madrid\nB3 Laboral Kuća/Anadolu Efes


Izvor: B92, 29.Avg.2018, 00:03\nDanska može da učini više u Evropi, izjavio je francuski predsednik Emanuel Makron koji boravi u poseti toj zemlji.\nOn je ocenio da je Danskoj potrebna debata o njenom neučestvovanju u određenim pitanjima na nivou EU.\nPrvog dana dvodnevne posete Kopenhagenu, Makron - koji se zalaže za jedinstveniju Uniju i kontinent koji je odgovorniji prema sopstvenoj odbrani - naglasio je da EU ne bi >> Pročitaj celu vest na sajtu B92 << trebalo da se toliko oslanja na SAD kad je reč o njenoj bezbednosti, prenosi AP.\n"Smatram da je Danska suviše skromna u pogledu svoje posvećenosti EU. Mislim da Danska može da učini više u Evropi", rekao je Makron na konferenciji za novinare sa danskim premijerom Larsom Lokeom Rasmusenom.\n"U potpunosti poštujem to što smo odlučili da ne učestvujemo u nekim pitanjima, a to može promeniti samo narod Danske", poručio je Rasmusen, prenosi Rojters.\nIzvor: RTV Pink, 29.Avg.2018


Mile Zlojutro načelnik opštine je rekao da je ovogodišnji budžet sanacioni, te da građani moraju biti upoznati zatečenim stanjem u budžetu i ukazao na poteškoće u funkcionisanju opštine obzirom na takvo stanje.\n„Što se tiče ovogodišnjeg budžeta odgovorno tvrdim da on ima više razvojnih i socijalnih komponenti nego izvršenje budžeta prošle godine. Kad kažem razvojne komponente, ne mislim na veliki novac, ali pozicije subvencija u prošlom periodu u izvršenju nisu postojale, a sad postoje i biće i izvršene. Što se tiče dugova iz prethodnog perioda ovaj budžet će svakako imati rebalans ali samo u tome dijelu i kada se iznađe model najmanje štetan za opštinu“, rekao je Zlojutro i dodao da kada je riječ o budžetu rukovodstvo opštine vodim razgovore, prvenstveno sa Ministarstvom finansija Republike Srpske, gdje nailazi na puno razumijevanje za situaciju u kojoj se opština Kozarska Dubica nalazi.\nOn je objasnio, kada je riječ o infrastrukturi i drugim projektima da će postojati mnimalan prostor za izgradnju, odnosno realizaciju, kako se ne bi ugrozilo funkcionisanje opštine, obzirom na opterećenost zatečenim dugovanjima koja samo za kratkoročne obaveze iznose 6. 700. 000 KM. Načelnik Zlojutro je istakao da je za dovođenje opštine u ravnotežu, po pitanju otplate dugovanja i pristupanja radovima na infrastrukturi i novim projektima, trebaju najmanje dva mandata.\nPrema njegovim riječima u 2013. godini opština mora da vrati 549. 000 KM kamata i 900. 000 KM glavnice kredita, odnosno za otplatu kreditnog zaduženja od 21 milion KM na godišnjem nivou potrebno je oko 1,5 miliona KM.


Ambiciozni planovi Vlade za jug Srbije - Svrljiske novine\nPredsednica Vlade Republike Srbije Ana Brnabić je naglasila da Vlada ima ambiciozne planove za jug Srbije, jer se završavaju koridori na kojima se decenijama radi, kao što je koridor 10.\nAna Brnabić, RTS\nPremijerka je navela da će se železnički koridor 10 raditi zajedno sa partnerima iz Evropske unije, ističući da će to biti najveći infrastrukturni projekat ne samo u Srbiji, već i u ovom delu Evrope.\nBrnabić je objasnila da ćemo preko Investicionog fonda za Zapadni Balkan samo za deonicu od Beograda do Niša dobiti od 600 do 700 miliona evra bespovratnih sredstava, i dodala da se sada radi na proceni vrednosti železničkog koridora 10 od Niša, odnosno od Brestovca do Preševa i granice sa Severnom Makedonijom.\nParalelno sa ovim ulaže se i u putnu infrastrukturu na regionalnim i lokalnim putevima, gde se iz republičkog budžeta pomaže lokalnim samoupravama da sređuju puteve na svojim teritorijama, predočila je ona.\nPrema njenim rečima, to ćemo nastaviti i dalje da radimo jer su putevi najvažnija stvar da ljudi ostaju da žive tamo gde su rođeni, da investitori dolaze, ali i da lokalna privreda lakše dođe do tržišta i kupaca.\nAna Brnabić i Milija Miletić, foto: Opština Svrljig\nOna je najavila plan da se do 2025. godine završi uvođenje širokopojasnog interneta u celoj Srbiji, i objasnila da je to ogromno ulaganje koje se radi zajedno sa Evropskom bankom za obnovu i razvoj, i koje je neophodno kako bi se mladi zadržali u krajevima gde su rođeni, kao i da bi se investitori zainteresovali za ulaganja.\nPored toga, kako je dodala, preko Ministarstva privrede ulažemo u kompletno infrastrukturno opremanje industrijskih zona, gde lokalne samouprave treba da se prijave i one rade sufinansiranje.\nTakođe, svake godine objavljujemo pozive za finansiranje mikro, malih i srednjih preduzeća, kako za direktno finansiranje, tako i za kupovinu opreme, podvukla je predsednica Vlade.\nBrnabić je istakla da se paralelno sa tim Vlada bori za svakog stranog investitora, i ukazala na to da se nikada ranije nisu odvajala veća sredstva za naše preduzetnike, lokalna mala i srednja preduzeća i industrijske zone, kao i da će se ta ulaganja nastaviti.\nOna je, govoreći o lokalnim ulaganjima, objasnila da se preko Kancelarije za upravljanje javnim ulaganjima planira i investiranje 108 miliona dinara u Predškolsku ustanovu „Dečja radost“ u Bosilegradu.\nVlada Srbije, kako je naglasila, vodi računa o pomoći područjima gde žive nacionalne manjine, kao što je i Bosilegrad, gde se približno 99 odsto stanovnika izjašnjavaju kao Bugari.\nPremijerka je, kada je reč o problemu nataliteta, navela je da je on prisutan ne samo u Srbiji, već i u celoj Evropi i da je juče sa predsednikom Srbije razgovarala o tome kako dodatno može da se stimuliše natalitet.\nNikada se nije više izdvajalo za prvo, drugo, treće dete i za porodilje nego što se izdvaja sada preko Zakona o finansijskoj podršci porodicama sa decom, naglasila je ona i dodala da se razmatra kako da se ta pomoć i poveća.\nAna Brnabić, Jug Srbije, jug zemlje, Vlada Srbije\nPrevPrethodnaTehnički pregled u regionu najskuplji u Srbiji\nSledeća,,Rasadnik Žića“ osvojio turnir u SvrljiguNext\nMinistarka zaštite životne sredine u Vladi Republike Srbije Irena Vujović izjavila je danas da je to ministarstvo ponovo omogućilo prijem zahteva za subvencionisanje kupovine električnih


NovaEnergija.net » Flicker uvodi virtuelnu realnost u svet fotografije Flicker uvodi virtuelnu realnost u svet fotografije – NovaEnergija.net\nNaime, kako prenosi Engadget, na pomenutom događaju inovativna ideja publici je predstavljena uz pomoć VR seta Oculus DK2 koji je bio povezan putem PC-ja, te su prisutni bili u mogućnosti da pregledaju panoramske fotografije od 360 stepeni koje sudeći prema iskustvu pojedinih korisnika – jednostavno popunjavaju “čitav prostor oko vas.”\nI pored toga što je ovaj projekat izuzetno zanimljiv i inovativan ljubiteljima fotografije, treba napomenuti da je čitava stvar daleko od proizvoda, te da bi koncept mogao drugačije da izgleda na kraju – ako ikada i zaživi.\nSa druge strane, Bertrand Fan, inače front-end developer u Flickr-u koji je vodio ovaj projekat, ističe da se na samom razvoju radilo tokom proteklih nekoliko nedelja, a trenutno je trenutno u fokusu dodavanje linkova za VR set na svakoj stranici koja ima panoramske fotografije od 360 stepeni.\nTrenutno, Flick VR demo je kompatibilan samo sa Oculusom, te se korisnici nadaju da će integracija biti moguća i sa drugim VR setovima poput Gear VR-a, te HTC Vivea. Ipak, ambicije Fana se ne zaustavljaju ovde, već idu i preko, te ovaj programer otkriva želju da jednog dana razvije sistem putem koga bi korisnici mogli da organizuju i pregledaju fotografije na svom albumu mašući ili pomerajući ruke.\nNa kraju, Fan se nada da će Flickr VR podrška nakon testiranja i završnih faza, biti javno dostupna većem broju korisnika početkom sledeće godine.\nIzvor: netokracija.rs, Endgadget\nFlicker uvodi virtuelnu realnost u svet fotografije was last modified: September 14th, 2015 by Žikica Milošević


OD 1. SEPTEMBRA: Oko hiljadu dece izbeglica kreće u školu u Srbiji | (Vesti - 22.08.2017) Novi Sad\n22.08.2017 u 13:41h\nOD 1. SEPTEMBRA: Oko hiljadu dece izbeglica kreće u školu u Srbiji\nU Srbiji se trenutno nalazi oko hiljadu dece izbeglica školskog uzrasta, a većina njih krenuće 1. septembra u školu, zajedno sa vršnjacima iz Srbije, u lokalnim sredinama u kojima trenutno borave.\nDirektor Centra za zaštitu i pružanje pomoći tražiocima azila Radoš Đurović rekao je za Betu da se procenjuje da se u Srbiji trenutno nalazi oko hiljadu dece školskog uzrasta, uglavnom iz Sirije, Avganistana i Pakistana, koji žive u centrima za azil i u tranzitnim centrima, uglavnom u pratnji roditelja ili rodbine.\nĐurović je rekao da je Ministarstvo prosvete najavilo da će od ove školske godine ta deca biti masovno uključena u sistem obrazovanja i pozdravio tu nameru ministarstva ali i ukazao da je potrebno napraviti detaljan plan oko toga kako će ta deca biti primljena, jer ima primera da su deca u centrima daleko od lokalnih sredina u kojima treba da se školuju, a ima čak i dece bez pratnje roditelja.\nOn je ocenio da je najbolje rešenje da se deca izbeglice u domaći sistem obrazovanja uključe inkluzivno, odnosno zajedno sa srpskom decom, po dvoje ili troje u razredu, jer je do sada taj sistem dAo najbolje rezultate.\n- I ne treba očekivati da, zbog nepoznavanja jezika, oni odmah prate nastavu kao i deca iz Srbije. Jer ta deca su prošla rat i migratorni put, oni su izvučeni iz konteksta i zbog toga im je prvo potrebno uključivanje u društvo. Imali smo slučajeve da su deca za tri do pet meseci naučili jezik i nastavili da normalno prate nastavu, a glavna podrška su im upravo bili drugari iz razreda – rekao Đurović, dodavši da je bilo pokušaja da se formiraju posebna odeljenja sa decom izbeglicama, sa namerom da oni prvo nauče jezik, pa da tek onda krenu u lokalne škole, ali da se taj sistem pokazao lošim, jer su oni ostajali izolovani u centrima i u neprirodnom okruženju, pa su mnogi i odustali od obrazovanja.\nPrema njegovoj proceni, broj od oko hiljadu dece neće biti teško rasporediti u manjim grupama po školama širom Srbije, gde će moći normalno da prate nastavu i razvijaju se psihofizički.\n- Tako će biti izvučeni iz sredine kampa, u kojoj su sada izolovani, a kroz školu će učiti i o kulturi i običajima. I naša deca će biti obogaćena novim iskustvima, jer deca su ljubopitljiva i imaju živu međusobnu komunikaciju. Imali smo slučajeve i da su deca izbeglice tako dobro uspevala da se integrišu da su neki postajali i navijači srpskih fudbalskih klubova i igrali za timove svojih škola – rekao je on.\n07.09.2017. - Pohvale Srbiji zbog humanog odnosa prema migrantima\n05.11.2016. - Šansa za posao u Kanadi za 300.000 ekonomskih migranata\n15.09.2016. - Srbija dobija 755.000 evra namenjenih izbeglicama i migrantima\nPovezane teme izbeglice izbeglička kriza migranti navijači osnovne škole Radoš Đurović


4. BIH Color Festival powered by Beck’s 02. i 03. avgusta u Brčkom\nHome Novosti Gradske novosti 4. BIH Color Festival powered by Beck’s 02. i 03. avgusta u...\nČetvrti regionalni festival elektronske muzike u boji – BiH Color Festival powered by Beck’s, održaće se 02. i 03. avgusta na poligonu bescarinske zone u Brčkom, najavljeno je danas iz organizacije festivala.\nPosjetioci sigurno sa nestrpljenjem očekuju novo izdanje ovog jedinstvenog muzičko-scenskog spektakla, a kako smo saznali, festival će i ovog ljeta ponuditi brojne sadržaje za sve željne kvalitetnog elektronskog zvuka, te odlične avanture i zabave.\n“Prisutne partijanere i ove godine očekuje nesvakidašnji izgled bina, kao i više od 30-000 vrećica boje, koje će upotpuniti zabavu i uživanje u festivalu. Trenutno pripremamo kvalitetan line-up, koji će zadovoljiti i najzahtjevnije ljubitelje elektronske muzike, te prve informacije o izvođačima objavljujemo uskoro” kaže Miloš Stankić, osnivač festivala.\nOvaj festival u Brčkom okuplja sve više mladih iz cijele Bosne i Hercegovine, kao i zemalja regiona. Iz godine u godinu, festival nudi mnoštvo zanimljivih dodatnih sadržaja, te su utisci posjetilaca isključivo pozitivni.\n“Mnoštvo različitih vrsta organskih boja i ovog ljeta, prekriće nebo iznad festivalskog prostora u Brčkom. Koncept samog festivala zasniva se na grupnom bacanju boja na svaki okrugli sat u ritmu muzike. Sve boje imaju međunarodni sertifikat da nisu toksične, te su pravljene od prirodnih sastojaka”, kaže Stankić.\nFestival iz godine u godinu raste, te da je tek sada ovaj događaj prepoznat i od strane institucija Brčko distrikta BiH, kao i kancelarije Evropske unije u Bosni i Hercegovini.\n“Obećana nam je značajna podrška od strane institucija Brčko distrikta. Nadamo se da će u narednom periodu sve biti kako smo i definisali, a sredstva za podršku će omogućiti angažovanje veoma kvalitetnih inostranih imena, kako bi podigli festival na još viši nivo. Gradske vlasti su ove godine prepoznale turistički i kulturni potencijal našeg festivala, te odlučili da nam pomognu u skladu sa njihovim mogućnostima. Sponzori su takođe izdvojili značajnija sredstva ove godine, kako bismo festival unaprijedili u što većoj mjeri”, zaključuje Miloš.\nOsim nabrojanog, organizatori trenutno rade i na iznalaženju prostora za kampere, gdje će moći da borave svi ljubitelji prirode, koji vole smještaj na otvorenom, a koji će upotpuniti njihov festivalski doživljaj.\nUlaznice po akcijskim cijenama će se naći u prodaji vrlo brzo, već od 01. aprila 2019. godine, putem platforme kupikartu.ba.\nPrethodni postČlanicama IPA-e u Brčkom uručeni pokloni povodom 8. marta\nSledeći postU Brčkom održano prvo Gradsko KVIZ takmičenje


Fiat 500 prelazi na elektriku - AutoExclusive - Auto vesti, Novi, Luksuzni, Polovni automobili...\nFiat 500 prelazi na elektriku\nNajpopularniji mini automobil sada dobija i potpuno električni agregat...\nFiat je zvanično otkrio novi 500 model, koji je transformisan u električni gradski automobil, a da pritom nije izgubio voljenu retro privlačnost.\nElektrični Fiat 500 sada je izgrađen na novoj platformi, čineći ga 6 cm dužim, 6 cm širim i 4 cm višim, dok je međuosovinsko rastojanje produženo za 2 cm.\nSnagu novog modela obezbeđuje elektromotor od 116 KS i litijum-jonska baterija od 42 kWh, što novom Fići omogućava radni opseg od 320 km. On takođe ima brzi punjač od 85kW, što mu omogućava da napuni bateriju do 85 odsto za samo 35 minuta.\nFiatova nova električna beba može postići brzinu od 100 km/h za 9 sekundi, dok mu je maksimalna brzina ograničena na 150 km/h.\nPostoje tri načina vožnje: Normal, Range i Sherpa mod, koji smanjuje potrošnju energije što je više moguće kako bi se vozaču omogućilo da dostigne svoje odredište. Sherpa režim takođe ograničava snagu, odziv gasa i najveću brzinu do 80 km/h, pa čak i deaktivira funkcije kao što su klima-uređaj i grejna sedišta za maksimalnu efikasnost.\nNovi Fiat 500 je takođe prvi automobil u svom segmentu koji je ponudio nivo 2 autonomne vožnje. Ovaj sistem kombinuje prilagodljivi tempomat sa sistemom za praćenje trake i prednjom kamerom koja prati okolinu i vozila ispred auta.\nUnutrašnjost novog Fiat 500 sadrži najnoviji UConnect 5 informativno-zabavni sistem, koji prolazi kroz široki 10,25-inčni ekran osetljiv na dodir, koji poseduje veoma intuitivan interfejs i nudi bežični Apple CarPlay i Android Auto.\nFiat će ponuditi nove modele u limitiranom 'la Prima' izdanju, a ovaj model biće dostupan u tri boje i sadržaće pune LED farove, presvlake od eko kože i 17-inčne alu-felne sa hromiranim umetcima. Biće dostupno samo 500 primera Fiata 500 'la Prima' koji će koštati 37,900 €\nNovi Fiat 500 EV biće dostupan samo u kabrioletnom karoserijskom modelu sa kliznim gornjim krovom od tkanine, a Fiat planira i verziju sa tvrdim krovom.


Sve vesti za tag: Kanibali / Republika\nTAG - Kanibali\nKANIBALIZAM U RUSIJI: Zapio se sa drugovima, pa ih raskomadao i pojeo!\n- subota, 1. 2. 2020. u 10:10 0\nMuškarac (51) iz Arhangelska, grada na severu Rusije, proglašen je krivim za ubistvo svoja tri prijatelja sa kojima se družio, a potom...\nKanibali od Brazila do Indije: Gde ljude peku, a gde ih jedu žive?\n- četvrtak, 23. 8. 2018. u 08:33 0\n"Kad stavimo delove leševa u naša usta, postajemo nevidljivi"\n- petak, 13. 4. 2018. u 08:47 0\nPripadnici bizarnog filipinskog kulta veruju da im delovi tela ljudskih leševa daju nadljudske moći. Priznali su da plaćaju pljačkašima...\n(VIDEO) OVDE LEŽE NAJUMOBOLNIJI ZLOČINCI I KANIBALI: OVO JE CRNI DELFIN!\n- nedelja, 11. 2. 2018. u 06:23 0\nNAJBOLESNIJI HOROR: Ruski kanibali pojeli 30 ljudi, a u frižideru delove tela čuvaju i "za kasnije"\n- ponedeljak, 25. 9. 2017. u 13:55 0\nRuska policija uhapsila je par za koji se veruje da je od 1999. počinio 30 ubistava kako bi jeo svoje žrtve. Par je uhapšen u...\nSa ostrva kanibala mnogi se nisu vratili\n- utorak, 5. 9. 2017. u 11:12 0\nTiburon je najveće ostrvo u Meksiku. Na njemu vlada vrela klima, pun je opasnih životinja i dom naroda Seri, koji su i u ne tako davnoj...\nTek 70-ih saznali da postoji spoljni svet: PLEME KANIBALA KOJE JEDE LJUDSKI MOZAK (VIDEO)\n- ponedeljak, 21. 8. 2017. u 00:10 0\nŽive na drvetu, a jedu mozak pripadnika plemena za kojeg vjeruju da ga je opseo zli duh.


Grad Beograd je skoro potpuno završio pristupne saobraćajnice i neophodnu infrastrukturu za novu fabriku vakcina, rekao je zamenik gradonačelnika Beograda Goran Vesić i ukazao da je na taj način omogućeno da fabrika počne da radi.\nVesić je za Tanjug pojasnio da je reč o šest kilometara potpuno nove saobracajnice, kao i da su urađeni i trotoari, kompletna vodovodna i kanalizaciona mreža, te elektro mreža.\n“Ukupna vrednost radova koje smo mi radili je veća od 13 miliona evra i na taj nacin smo omogućili da fabrika počne da radi”, rekao je Vesić.\nPodseća da fabriku, u zemunskom naselju Soko Salaš, u delu privredne zone “Autoput”, gradi država Srbija, zajedno sa partnerima iz Kine i Ujedinjenih Arapskih Emirata, a da je predsednik Aleksandar Vučić najavio je da će moći da proizvodi do 40 miliona doza godišnje.\nFabrika je posebno važna, ističe Vesić, jer osim što će biti dovoljno vakcina za Srbiju i ceo region, u njoj će moći da se proizvode sve vrste vakcina.\n“Trenutno je aktuelna vakcina za kovid, a sutra može da bude neka druga vakcina, jer uvek će neka vakcina biti aktuelna. To daje veliku sigurnost kada je u pitanju sistem zdravstvene zaštite Srbije”, kaže zamenik gradonačelnika.


Novi poligon za obuku vozača u Banjaluci - Istinito.com\nPetak, 09 Novembar 2018 12:59\nNovi poligon za obuku vozača otvoren je danas u Lazarevu, na novouređenoj površini u blizini „Novog Jelšingrada“. Zahvaljući ovom projektu, koji je finansirala Gradska uprava, biće omogućena kvalitetna obuka novih vozača.\nSavremeno opremljeni poligon urađen je na postojećem parkingu, koji do sada nije bio u funkciji. Za uređenje ove površine iz gradskog budžeta izdvojeno je 10.000 KM, a poligon je namijenjen za obuku za putnička motorna vozila, motocikle, autobuse i teretna motorna vozila.\nNačelnik Odjeljenja za saobraćaj i puteve Slaviša Sandić istakao je da je osnovni motiv za prenamjenu ove površine u poligon za obuku činjenica da je do sada ova obuka obavljana na neadekvatanoj površini, odnosno na dijelu Istočnog tranzita.\n-S obzirom na to da je obuka vozača do sada vršena na dijelu Istočnog tranzita koji je nedavno pušten u funkciju, tragali smo za novim rješenjem i kvalitetnim rješavanjem obuke vozača u gradu, a odluku smo donijeli i zbog zahtjeva vlasnika auto-škola- objasnio je Sandić.\nOn je precizirao da je jedan od osnovnih segmenata poligona mini kružna raskrsnica od montažnih elemenata, na kojoj će budući vozači steći prva iskustva i znanja o vožnji kroz kružne raskrsnice. Takođe, poligon omogućava obučavanje vozača za parkiranje pod uglom i uzdužno parkiranje, promjenu i držanje pravca unutar saobraćajne trake, poštovanje prava prvenstva…\n-Nadamo se da će otvaranje ovog poligona doprinijeti kvalitetnoj obuci vozača i da će to doprinijeti povećanoj bezbjednosti u saobraćaju – istakao je Sandić.\nOn je dodao da je u toku analiza Naredbe o regulisanju saobraćaja, u dijelu koji se odnosi na obuku kandidata za vozača motornih vozila, s ciljem da se omogući obučavanje za vozače autobusa na stvarnim trasama postojećih linija javnog prevoza. Takođe, naglasio je da bi se kroz analizu ovog dokumenta trebale definisati trase obuke za vozače teretnih vozila, kao i da se obuka ne vrši u vrijeme saobraćajnih „špiceva“.\nPredsjednik Udruženja za unapređenje bezbjednosti saobraćaja RS i vlasnik jedne od gradskih auto-škola Milenko Jaćimović, rekao je da je pohvalno što je Banjaluka omogućila svojim građanima da se što bolje i kvalitetnije osposobe za vožnju.\n-Naš grad godišnje dobije 1.000 novih vozača i zato je bitno da ima što spremnije i bolje vozače, što će smanjiti i broj saobraćajnih nezgoda – istakao je Jaćimović i zahvalio se Gradskoj upravi i Odjeljenju za saobraćaj i puteve na izgradnji ovog poligona.\nI u Zavodu za obrazovanje odrsalih RS smatraju da će novi poligon značajno unaprijediti obuku budućih kandidata.\n-Nadamo se da će se i druge lokalne zajednice ugledati na Banju Luku- kazala je Mirjana Bera u ime Zavoda za obrazovanje odraslih.\nDirektor Agencije za bezbjednost saobraćaja RS Milija Radović takođe očekuje veći kvalitet u obuci budućih vozača, a samim time smanjenje broja saobraćajnih nesreća.\nViše iz kategorije: « Migranti napustili voz, autobusima kreću za Sarajevo Sutra oblačno sa sunčanim intervalima »


Beta 10. marta 2020. 12:00\nNezavisno društvo novinara Vojvodine (NDNV) saopštilo je danas da su predstavnici tog udruženja ponovo izloženi „talasu etiketiranja i crtanju mete na čelo“ i ocenilo da država toileriše nasilje nad novinarima i medijskim radnicima.\n„Izvršni direktor NDNV-a Veljko Milić je na jednom sajtu, koji je već ranije napadao naše novinare i saradnike, označen kao ‘djavolji advokat’ koji tuži ‘patriote’, i koji je aktivan u NDNV-u ‘koji je separatistička organizacija’. Osudjujemo i objave Gorana Davidovića, vodje zabranjene neonacističke organizacije Nacionalni stroj, koji na društvenim mrežama direktno targetira programskog direktora NDNV-a Dinka Gruhonjića kao neprijatelja Srbije“, naveo je NDNV u saopštenju.\n„NDNV neće dozvoliti dalje narušavanje ugleda naših saradnika i same organizacije i preduzeće odgovarajuće pravne korake kako bi svi oni koji rade sa našim udruženjem bili zaštićeni od ovakvih napada“, poručuje se u saopštenju.\nNDNV je upozorio nadležne organe u Srbiji da ćutanjem na otvorene fašističke pretnje novinarima i drugim javnim ličnostima u zemlji zapravo „omogućavaju eskalaciju nasilja u društvu čije razmere mogu da budu nesagledive“.\nUpozorenje RHMZ: Upaljen narandžasti meteolarm\nUNDP: Zloupotreba vatrenog oružja za nasilje prema ženama u…\nNićiforović: Bez značajnijeg uvećanja poreza na imovinu\nNoć u Beogradu: Mnogo posla za Hitnu pomoć


RTCG - Radio Televizija Crne Gore - Nacionalni javni servis :: Svijet :: Pompeo: Tramp riješen da poboljša odnose sa Rusijom\n14. 05. 2019. 20:10 >> 20:11 4\nNA SASTANKU SA LAVROVIM\nPompeo: Tramp riješen da poboljša odnose sa Rusijom\nRuski ministar spoljnih poslova Sergej Lavrov rekao je danas kada je primio svog američkog kolegu Majka Pompea u Sočiju, da je vrijeme da Rusija i SAD formiraju "odgovornije" odnose da bi se izašlo iz sadašnje situacije.\n"Vrijeme je da počnemo da gradimo novi model kako Rusija i SAD vide jedni druge. Mi smo spremni za to", rekao je Lavrov na početku razgovora sa američkim državnim sekretarom, prenosi Frans pres.\nPompeo je iznio uvjeravanja da je američki predsjednik Donald Tramp "riješen da poboljša" vrlo napete odnose između SAD i Rusije.\n"Danas sam ovde, jer je predsjednik Tramp riješen da poboljša ove odnose", rekao je Pompeo na početku razgovora sa Lavrovom u Sočiju, koji je prenosila televizija.\nPompeo je rekao da obije zemlje žele da zaštite svoje interese, ali da postoje oblasti za uzajamno korisnu saradnju, uključujući i borbu protiv terorizma.\nAmerički šef diplomatije je rekao da poboljšani odnosi, narušeni ruskim pripajanjem Krima 2014, navodnim ruskim miješanjem u američke izbore 2016. i američkim sankcijama protiv Rusije, mogu biti dobri ne samo za njihove dvije zemlje, nego i za čitav svijet, prenosi agencija AP.\nLavrov je rekao da se nada da će razgovor sa Pompeom doprinijeti da se uklone "sumnje i predrasude sa obije strane" i da će pomoći da se resetuju narušene veze između dvije zemlje.\nLavrov je na početku sastanka dodao da nategnuti odnosi između Rusije i SAD škode ne samo bezbjednosti dvije zemlje, već zabrinjavaju cijelu međunarodnu zajednicu.\nOn je rekao da je Moskva spremna da radi sa Vašingtonom na nizu pitanja uključujući u borbu protiv terorizma i regionalnih sukoba.\n"Vrijeme je da počne da se gradi novi konstruktivan okvir, kako SAD i Rusija vide jedna drugu", rekao je Lavrov.\nKako navodi Frans pres razgovori između Lavrova i Pompea su razgovori na najvišem nivou između Rusa i Amerikanaca od samita u Helsinkiju u julu prošle godine kada su se sastali ruski predsjednik Vladimir Putin i predsjednik SAD Donald Tramp.\nPompeo će danas u Sočiju poslije razgovora sa Lavrovim razgovarati i sa presjednikom Rusije Vladimirom Putinom o nizu tema od kojih je na vrhu liste kontrola naoružanja.\nSAD - Rusija Lavrov i Pompeo


Tegeltija: Ne računam na 10. srpski glas u parlamentu - Interview.ba\nPredsjedavajući Vijeća ministara BiH Zoran Tegeltija rekao je da ne računa na 10. srpski glas u Predstavničkom domu parlamenta BiH, koji bi, ako bude potrebno, došao iz opozicionih SDS-a i PDP-a kako bi bili zaustavljeni štetni procesi.\n– Ne računam na 10. glas od te četvorke SDS-a i PDP-a, jer mislim da oni još maštaju da će ih neko pretvoriti u vlast u Sarajevu. Na sreću, SNSD ima kontrolni paket u Domu naroda da zaustavi odluke za koje bude procijenjeno da su štetne po Republiku Srpsku – rekao je Tegeltija.\nOn je istakao da Vijeće ministara više neće smjeti da blokira bilo kakve projekte koje su ispregovarale entitetske vlade ili lokalne zajednice.\nTegeltija je nazvao populistima one koji prepadaju narod povećanjem PDV-a, jer o eventualnom povećanju tek treba da bude razgovarano.\n– Ukoliko bude postignut dogovor, ja sam spreman da to stavim na dnevni red, isto kao i pitanje diferencirane stope – rekao je Tegeltija i dodao da razmišlja kao i poslodavci – da u slučaju povećanja stope PDV-a moraju biti do smanjenje stope doprinosa.\nOn ističe da bi se smanjenje sredstava u fondovima socijalne sigurnosti nadomjestilo kroz povećane prihode od PDV-a i bili stvoreni uslovi za povećanje plata u privredi i u javnom sektoru.\nGovoreći o imenovanjima u bezbjednosnim agencijama, Tegeltija kaže da je jasno kome koje pozicije pripadaju.\n– Mi ćemo sva imenovanja koja su sprovedena u skladu sa procedurom puštati u dalju proceduru, a za ona koja nisu biće poništeni konkursi – rekao je Tegeltija.\n– Pitanje migracija je najozbiljnije pitanje i nametnuto s neke druge strane. Pitanje je kako riješiti problem migranata koji se već nalaze u BiH , ali kako onemogućiti to da BiH postane spavaonica za migrante jer zemlja to ne može da izdrži -istakao je Tegeltija.\nGovoreći o prioritetima u radu novog saziva Vijeća ministara, Tegeltija je ponovio da su to ekonomija i evropske integracije, koji će opredijeliti građane BiH o pitanju životnog standarda.\n– Pokušaćemo da sprovedemo kredibilan broj mjera kako bismo se vratili na evropski put kada se radi o mišljenju Evropske komisije o našem kandidatskom statusu. Prije nekoliko godina bili smo daleko ispred Albanije i Makedonije, a sada su one ispred nas. Mislim da možemo doći bar do istog nivoa kao i one – kaže Tegeltija.\nTegeltija: Ne računam na 10 srpski glas u parlamentu\nSarajevo: Muškarcu na putu za Trebević uz prijetnju bombom otet automobil


Međunarodni dan devojčica: Dve trećine Romkinja u Srbiji stupi u brak pre osamnaeste godine - Izazov\nNovi magazin 11. oktobra 2019. 12:45\nViše od dve trećine Romkinja u Srbiji stupilo je u „brak“ pre navršene osamnaeste godine, a čak 30 odsto u uzrastu između 13 i 15 godina, saopštio je danas taj autor istraživanja, Romski centar za žene i decu „Daje“.\n„Posledice prisilnih i maloletničkih zajednica (parova) po devojčice i žene su brojne i uključuju napuštanje škole, niži nivo obrazovanja, zdravstvene rizike povezane sa ranom seksualnom aktivnošću i maloletničkim trudnoćama, siromaštvo“, navodi se u saopštenju povodom današnjeg Međunarodnog dana devojčica.\nRomski centar za žene i decu „Daje“ je naveo da je život u prsilnim i maloletničkim zajednicama povezan i sa znatno povećanim rizikom od izloženosti žene fizičkom, psihološkom, ekonomskom i seksualnom nasilju partnera ili drugih muških članova porodice, a da za „udate“ devojčice prva bračna noć jeste, kako je ocenio, silovanje i predstavlja početak života u nasilju.\n„Iako su prisilne i maloletničke zajednice rasprostranjene u romskoj zajednici, ova štetna praksa ne sme se tumačiti kao deo tradicije Roma, već se mora razumeti isključivo kao grubo kršenje ljudskih prava devojčica i neophodno je osigurati sve mere za njeno okončanje“, navodi se u saopštenju.\n„Za mnoge devojčice romske nacionalnosti ostvarivanje osnovnih prava kao što su dostupnost obrazovanja, zdravstvena zaštita, seksualno i reproduktivno zdravlje, zaštita od diskriminacije, nasilja i ugovorenih brakova, predstvalja svakodnevni izazov“, navodi se u saopštenju.


ANDRIĆEVI JUNACI KAO TAOCI POREKLA: "Beogradski kontrapunkt" u znaku obeležavanja 60 godina od dodele Nobelove nagrade srpskom piscu | Novosti.rs\nM. STANČIĆ - M. MIRKOVIĆ\nFoto: A. Akšamija\nManifestaciju, koju Zavod za proučavanje kulturnog razvitka (po drugi put u onlajn formatu) realizuje uz podršku Ministarstva kulture i informisanja, otvorila je potpredsednica Vlade i ministarka kulture Maja Gojković, naglasivši da ova međunarodna konferencija neguje otvoreni dijalog i razmenu mišljenja između istaknutih umetnika i intelektualaca, na najrazličitije teme.\nGojkovićeva je podsetila da je Andrić bio savršeni tumač istorijskih okolnosti, ali i dnevnopolitičke realnosti, da se snažno zalagao na pravo na slobodu svih naroda, pa i naroda ovog podneblja.\n- NJegova maestralnost u iznijansiranom slikanju života malog, običnog čoveka u teškim vremenima zapravo je umeće pronicanja u najdublje tajne ljudske duše - ocenila je ministarka, ukazavši da se godišnje u svetu objavi oko 60 novih izdanja, što govori o tome koliko je Andrićeva književnost vanvremenska.\nSLAVA I ANDRIĆEVOG JUBILEJA: 50. Đački Vukov sabor od 27. do 29. maja\n24. 05. 2021. u 19:54\nUčesnici su se osvrnuli na činjenicu da je Andrić u govoru povodom dodele Nobelove nagrade, izrazio nadu da će to priznanje pomoći međunarodnom promovisanju naše književnosti.\nPisac Miro Vuksanović, akademik i predsednik UO Andrićeve zadužbine, rekao je da "Andrić pre Drugog svetskog rata nije prihvatio da bude zastupljen u antologiji hrvatske proze, kao i da je zbirku pripovedaka koja je objavljena u Zagrebu, u kojoj su kroatizovani njegovi izrazi, sa velikom ljutnjom i besom poništio i bio spreman na sudove i rasprave. On se, dakle, opredelio da piše na srpskom jeziku, da pripada jugoslovenskoj kulturi".\n- Andrić je bio neka vrsta antropološkog pesimiste, bio je skloniji ideji da se stvari neće bitno promeniti nabolje, ne da će postajati gore, nego da će uvek i u svim vremenima u različitim oblicima postojati iste sile pod kojima mi i danas živimo i pod kojima su ljudi oduvek živeli - naveo je Zoran Milutinović, profesor južnoslovenskih književnosti na Univerzitetskom koledžu u Londonu.\nProfesor Darko Tanasković, specijalni gost konferencije, istakao je da "ni partikularna ideologija, ni opšta totalna ideologija spasiteljskog i sveobjašnjavajućeg tipa, Andriću nikada nije bila cilj već politika kao rad za opšte dobro među narodima i među državama".\n- Andrić je pokazao da su ljudi sa ovih prostora u nimalo jednostavnoj poziciji, odnosno da su već u startu bačeni u turbulentni prostor gde se ukrštaju kulture, religije, politički interesi. Ono što na početku predstavlja blagu opasnost, da se možda u ovakvom jednom primarnom čitanju njegovih dela koje je počelo nakon primanja Nobelove nagrade, može govoriti o petrifikaciji, okamenjivanju tih imagoloških obrazaca - primetila je Elizabeta Šeleva, poznata književnica iz Severne Makedonije.\n- U svojim, žanrovski raznovrsno obeleženim i istorijski orijentisanim književnim delima, kao i lucidnošću obeleženom esejističkom opusu, Andrić je svedočio o tome da je čovek (pogotovo onaj, koji dolazi sa ovih istorijski višestruko traumatizovanih prostora) svojevrsni talac u tamnici, ili makar "pritvoru" istorije. U svom antropološki ključnom polazištu, već obeležen stigmom svog porekla, Andrićev čovek je u situaciji da se čitavog svog života u manjoj ili većoj meri, mora nositi sa "prokletstvom porekla" i, često, spolja nametnutom teskobom, koja generiše anksioznost, samoupitnost, mučna preispitivanja, do kraja njegovog života - rekla je, za "Novosti", ova profesorka skopskog Filološkog fakulteta.\nAndrićeva velika zasluga je, po njenim rečima, u tome da je u svojim knjigama dao "glas" i time doprineo vidljivosti čitavog (južnoslovenskog) Balkana - a time i ljudima, koji su vekovima bili "pogaženi ili prećutani" - mada su se nalazili i živeli u geografskom srcu i kulturnom preseku Evrope. Dosegnuo je, dodala je Šeleva, do svojevrsne filozofije (ili, metafizike) Balkana oličene u geopoetičkim metaforama "kasabe" (palanke), "mosta", "avlije" - koje je uspeo pretvoriti u transistorijske, ali i transideološke nazive "balkanizma", tako da one danas i svuda (a ne samo kod nas) i dalje upečatljivo funkcionišu kao organski žive parabole čovekovog tamničenja u lavirintu sveta.\n- I sam Andrić je, svojim ličnim primerom, posvedočio tu nepisanu, a pomalo već i poslovičnu istinu, da je za intelektualce, pisce, umetnike, koji dolaze iz osporavanih (ili, tzv. malih) kultura postalo takoreći nemoguće da predstavljaju "jedino" sami sebe, zato što se od njih očekuje uloga narodnog tribuna ili kolektivnog zastupnika - istakla je Šeleva. - Čini nam se da bi se ovo nepisano pravilo danas moglo preokrenuti u Andrićevu korist, tako što bi se naš fokus preorijentisao na njegovu (i te kako savremenu) filozofsku zapitanost oko fatalnog preplitanja kontingentnosti i determinizma porekla, egzistencijalne osame, mučnine sopstvenog jastva, surovog "megdana" sa uzaludnošću životnih poduhvata, trajnog (a stvaralački produktivnog) osećanja sopstvene izmeštenosti i upitne pripadnosti.\nSvi učesnici konferencije su se složili da je Andrićeva transideološka pozicija svojevrstan znak pored puta i potencijalni odgovor na pitanje: kuda dalje.\nMATIĆ: OČEKIVANJA OD RUBNIH KULTURA\n- KOLONIJALNI pogled očekuje od umetničkih dela iz rubnih kultura, iako se ja sa tim ne bih složio, dve stvari: egzotizaciju i autoegzotizaciju, ali i jednostavan stil, jednostavan način prezentacije poetike - rekao je Đorđe Matić, pesnik i esejista iz Hrvatske.\nBeogradski kontrapunkt Ivo Andrić Maja Gojković Miro Vuksanović Darko Tanasković\n21:47 "LAKE TI VISINE, ONE IZNAD MIGOVA": Olivera Jovićević se potresnim rečima oprostila od Miroslava (FOTO)\n"LAKE TI VISINE, ONE IZNAD MIGOVA": Olivera Jovićević se potresnim rečima oprostila od Miroslava (FOTO)